Si Kecil BERISIKO Terkena Difteria! Ibu Perlu Kenal Pasti Simptom & Puncanya

Pernah dengar mengenai wabak difteria? Ia amat mudah
menjangkiti kanak-kanak
. Ayuh semak artikel ini untuk mengetahui lebih lanjut berkaitan penyakit difteria. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Wabak difteria

Merupakan jangkitan bakteria yang mudah merebak dan boleh menjejaskan hidung dan tekak.

Kanak-kanak di bawah usia 5 tahun
 dan individu dewasa 60 tahun ke atas berisiko tinggi untuk mengalaminya.

Selain itu, individu yang tinggal di persekitaran kotor dan sesak, tidak mendapat makanan seimbang serta tidak menerima
suntikan vaksinasi
 juga berisiko.

Memahami simptom penyakit difteria

Pada peringkat awal, difteria boleh disalah anggap sebagai
sakit tekak yang teruk
. Demam dan pembengkakan pada kelenjar leher antara gejala awal lain.

Toksin atau racun berpunca daripada bakteria boleh membentuk lapisan tebal dalam hidung, tekak atau
saluran pernafasan
. Gejala ini yang membezakan wabak difteria dengan sakit tekak biasa.

Lapisan tebal berwarna kelabu atau hitam kabur ini boleh mengakibatkan
masalah pernafasan
dan kesukaran menelan.

Baca juga:

Antara simptom lain yang boleh dialami:

Penglihatan berganda

Percakapan tidak jelas

Tanda seperti terkejut – kulit pucat dan sejuk, degupan jantung pantas, berpeluh dan tampak cemas

Punca wabak difteria

Wabak ini berlaku disebabkan bakteria Corynebacterium diphtheriae yang merebak melalui individu atau sentuhan pada barangan mempunyai bakteria, seperti cawan atau tisu yang telah digunakan.

Jangkitan juga boleh menular apabila berada di sekitar individu dijangkiti ketika me
reka bers
in, batuk, menghembus hidung, bahkan
semasa ketawa
.

Walaupun tidak menunjukkan simptom, penularan bakteria boleh berlaku sehingga tempoh 4 minggu selepas jangkitan awal.

Selepas dijangkiti
 wabak difteria, bakteria akan melepaskan toksin berbahaya yang akan masuk ke saluran darah dan menyebabkan pembentukan lapisan kelabu tebal pada:

Hidung

Tekak

Lidah

Saluran pernafasan

Komplikasi kesan wabak difteria

Dalam kes jangkitan berlaku di luar tekak, toksin boleh merebak melalui saluran darah dan mengakibatkan potensi
masalah mengancam nyawa
 yang menjejaskan orang lain seperti jantung.

Tanpa rawatan, ia boleh menyebabkan:

Masalah pernafasan kesan penyakit difteria

Bakteria punca wabak ini menghasilkan toksin yang boleh merosakkan tisu di kawasan jangkitan seperti hidung dan tekak.

Pada bahagian itu akan terbentuk lapisan tebal keras terdiri daripada sel mati, bakteria dan bahan lain yang boleh menghalang pernafasan.

Kerosakan jantung kesan wabak difteria

Toksin turut boleh merebak ke aliran darah dan merosakkan tisu lain dalam badan seperti otot jantung dan menyebabkan komplikasi seperti keradangan otot jantung (miokarditis).

Dalam kes yang teruk, miokarditis boleh mengakibatkan kegagalan jantung kongestif dan kematian mengejut.

Kerosakan saraf

Toksin juga boleh mengakibatkan kerosakan saraf dengan menyasarkan bahagian tekak yang boleh mengakibatkan kesukaran menelan.

Saraf pada lengan dan kaki juga boleh meradang menyebabkan kelemahan otot.

Jika toksin ini merosakkan saraf yang berfungsi mengawal otot semasa bernafas, kesannya otot boleh menjadi lumpuh. Sekiranya terjadi, anak mungkin memerlukan bantuan mekanikal pernafasan.

Dalam beberapa kes, toksin ini boleh merosakkan organ lain termasuk jantung, otak dan buah pinggang. Dianggarkan 50% individu tidak menerima rawatan maut disebabkan wabak ini.

Rawatan dan pencegahan

Anak yang dijangkiti
 difteria biasanya akan dirawat di hospital dan diasingkan.

Setelah doktor mengesahkan diagnosis penyakit difteria, anak akan diberikan antitoksin khas sama ada melalui suntikan atau IV bagi meneutralkan toksin yang merebak dalam badan.

Doktor juga mungkin akan
menambah antibiotik,
 bertujuan untuk membunuh bakteria yang tertinggal.

Sekiranya tahap jangkitan kritikal, bantuan ventilator mungkin diperlukan untuk bernafas.

Dalam kes masalah toksin merebak ke jantung, buah pinggang atau sistem saraf pusat, anak mungkin diberikan cecair IV, oksigen atau ubat jantung.

Biasanya apabila seseorang individu didiagnosis menghidap difteria, doktor akan memaklumkan jabatan kesihatan tempatan dan merawat semua isi rumah yang mungkin terdedah kepada bakteria.

Rawatan merangkumi ujian sample tekak dan dos booster vaksin difteria. Mereka juga akan diberikan antibiotik sebagai langkah berjaga-jaga.

Setelah antibiotik dan antitoksin bertindak balas, anak mestilah mendapatkan rehat yang secukupnya, antara 4-6 minggu atau sehingga pulih sepenuhnya.

Bed rest
 amat penting bagi individu yang mengembangkan miokarditis yang berpunca daripada wabak jangkitan ini.

Setelah sembuh,
suntikan vaksinasi
 difteria mestilah diambil untuk melindungi daripada dijangkiti kembali. Individu yang pernah menghidap penyakit ini tidak dijamin kekebalan seumur hidup.

Bolehkah wabak difteria dicegah?

Cara utama untuk mencegah penyakit difteria ini adalah dengan suntikan vaksinasi.

Berdasarkan Program Imunisasi Kebangsaan, anak akan mendapat suntikan vaksin DTap, iaitu kombinasi vaksin yang memberikan perlindungan terhadap difteria, tetanus dan pertussis.

3 suntikan dos akan diberikan, iaitu ketika anak berusia 2, 3 dan 5 bulan.

Manakala ketika anak berusia 18 bulan, suntikan DT yang merupakan dos booster untuk perlindungan tambahan terhadap difteria dan tetanus akan diberikan.


Ingin Hentikan Pengambilan Alkohol? Ini Langkah Yang Wajar Diambil, Pasti Berkesan!

Berniat mahu hentikan tabiat minum alkohol memang sesuatu yang sukar untuk dilakukan. Tetapi ini langkah mengatasi
pengambilan alkohol
 boleh anda cuba. Semoga berjaya!

Hentikan tabiat minum alkohol

Untuk kebanyakan individu, berhenti
mengambil alkohol
 boleh menjadi satu perjuangan yang sukar dan mencabar. Sesetengahnya mungkin akan berputus asa dan kembali kepada tabiat lama.

Walau bagaimanapun, jika anda mempunyai semangat yang kuat dan bersedia untuk berhenti minum sepenuhnya, anda pastinya boleh pulih daripada pengambilan alkohol.

Walau seteruk mana keadaan, cubalah untuk membaca artikel ini bagi mengambil beberapa langkah mengatasi pengambilan alkohol anda.

Masalah pengambilan alkohol yang kronik pastinya mempunyai rintangan dalam usaha untuk memberhentikan tabiat minum ini.

Kebiasaannya, seseorang individu yang gemar minum alkohol tidak mampu mengawal keinginan untuk minum sama seperti kesukaran untuk berhenti minum.

Dalam kes ini, anda mungkin akan mengalami keinginan untuk alkohol. Ini boleh mendatangkan kesukaran dan cabaran, terutama untuk enam bulan pertama selepas anda memutuskan untuk berhenti minum.

Perancangan rawatan alkohol yang terancang, pasti dapat membantu anda menempuhi cabaran ini. Malah, ia juga dapat membantu anda untuk membina kemahiran baru bagi mengatasi situasi tertekan, keinginan alkohol dan tekanan sosial untuk minum.

Langkah mengatasi pengambilan alkohol:

 Mempunyai matlamat

Pada permulaan, ia adalah sukar untuk berhenti minum sepenuhnya. Anda boleh meletakkan
 had pada jumlah alkohol
yang boleh anda minum.

Had ini tidak boleh melebihi satu minuman sehari untuk seorang individu wanita dan dua minuman sehari bagi individu lelaki.

Pastikan anda mencatatkan matlamat anda dan letakkan pada tempat yang boleh anda nampak seperti di dalam
bilik tidur
atau di pintu peti sejuk.

 Jauhi faktor kecenderungan

Dalam situasi sosial, anda mungkin diajak minum sekadar untuk berseronok atau sebagai satu kelakukan sopan.

Jika anda perlu berdepan dengan individu tertentu, tempat atau aktiviti yang cenderung membuatkan keinginan melampau terhadap alkohol, cuba untuk menghindarinya.

 Membuat catatan

Langkah ini memerlukan kestabilan, tempat yang tenang untuk anda berfikir dan fokus. Benarkan seluruh
badan anda untuk berehat
. Tarik nafas secara mendalam dan fikirkan pada bahagian badan anda yang menyebabkan keinginan untuk alkohol.

Selepas itu, perhatikan apabila timbulnya keinginan dan catatkannya untuk pemerhatian anda. Tujuannya, bukan untuk menghilangkan keinginan itu tetapi untuk mengalami keinginan dengan situasi dan kaedah yang baru.

Jika mempraktikkan kaedah ini, anda akan menjadi biasa dengan keinginan yang muncul dan mengetahui bagaimana untuk menghindarinya sehingga keinginan itu hilang secara semula jadi.

Ini adalah antara cara yang dapat membantu mengatasi keinginan terhadap alkohol.

 Hobi baru dan aktiviti sihat

Cari hobi baru, misalnya sebarang aktiviti sukarelawan atau pekerjaan dengan tujuan yang baik. Apabila anda melakukan sesuatu yang mendatangkan kepuasan, anda akan merasa lebih baik tentang diri sendiri dan keinginan untuk minum itu akan berkurangan.

Adalah sangat penting untuk menyedari tentang kebaikan berhenti mengambil alkohol.

Ramai individu bergelut dengan alkohol, sukar untuk memutuskan sama ada terus dengan tabiat minum untuk menenangkan fikiran atau menghindari tabiat minum ini.

Kesabaran merupakan kunci, memandangkan proses pemulihan memerlukan masa dan keazaman untuk berhenti yang konsisten.


Ini Checklist Barang Baby Masa Hamil Hingga Si Manja Setahun! Mama, Jom Semak!

Apabila bercakap mengenai
checklist
 barang
baby
, selalunya barangan yang dibeli ibu bapa adalah berlebihan dan kadangkala tidak digunakan langsung.

Apa yang pasti, si manja hanyalah memerlukan pakaian yang mencukupi, selain keperluan untuk memastikan dirinya bersih, di samping persekitaran yang selesa dan selamat.

Ingin tahu apakah senarai barang keperluan bayi yang patut dibeli? Dalam artikel ini ada jawapannya!

Untuk mendapatkan lebih banyak info tentang Kehamilan, sila dapatkannya
di sini.

Checklist
 barang
baby
: Semasa ibu hamil hingga kepulangan si manja di rumah

Senarai yang disediakan Hello Doktor ini meliputi persiapan dari semasa
i
bu baru disahkan mengandung
 hinggalah kepada selepas bayi dilahirkan.

Amnya, segala yang disenaraikan di bawah adalah barangan yang benar-benar diperlukan sahaja.

Sepanjang tempoh kehamilan

Berikut antara barangan penting untuk mereka yang bakal bergelar ibu:

Vitamin pranatal

Bra dengan sokongan tambahan

Pakaian sesuai untuk ibu mengandung
 dan seluar yang boleh diregangkan pada pinggang

Krim badan untuk melegakan kulit meregang dan kekeringan yang biasanya disebabkan oleh hormon kehamilan

Tali pinggang sokongan perut

Bantal tambahan untuk sokongan

Persediaan ke hospital

Ketika sibuk membuat
checklist
barang
baby
, jangan sampai terlupa melakukan persediaan dan persiapan barangan ke hospital untuk melahirkan bayi nanti.

Baca juga:

Untuk ibu

Selipar

2 atau 3 bra yang selesa dan menyokong, termasuk
bra penyusuan
 jika anda merancang untuk menyusu badan. Ingat! Payudara anda akan lebih besar daripada biasa

Pelapik payudara

Stoking – dalam beberapa pasang

Seluar dalam  – dalam beberapa pasang

Peralatan mandian – berus gigi, ubat gigi, penyikat rambut, pelembap bibir, losen dan deodoran

Pakaian selesa dan longgar untuk dipakai pulang ke rumah

Tuala mandi

3-4 keping tuala wanita atau bersalin

Checklist
 barang
baby

Sekurang-kurangnya sepasang pakaian untuk dipakai pulang ke rumah – sediakan beberapa saiz berbeza 0-3 bulan dan bukan sekadar baju
newborn

Selimut

Beg lampin, termasuk beberapa keping lampin, kain lap dan
puting bayi

Stoking bayi

Cat seat
 bayi

Senarai barang keperluan bayi untuk taska & rumah

Tikar permainan. Bayi baru lahir akan mendapat manfaat apabila mereka boleh melakukan
tummy time
 setiap hari. Anda cuma perlu sediakan tikar permainan yang nipis dan lembut di atas lantai untuk memberikan bayi ruang menikmati beberapa minit
tummy time
, beberapa kali sehari

Pelapik tilam

Tab mandian bayi

Detergen dobi untuk bayi, terutamanya jika mereka mempunyai kulit sensitif

Penyedut hidung

Ubat melegakan demam dan kesakitan untuk bayi

Mesin yang mengeluarkan muzik lembut. Ia dapat membantu menenangkan bayi yang baru lahir dan dipercayai membantu mereka tidur lebih lena

Tempat penyimpanan pakaian. Anda boleh menyediakan almari pakaian atau pun hanya menggunakan bakul untuk menyediakan pakaian si manja

Checklist
 barang
baby
: Penyusuan susu ibu & susu formula

Penyusuan susu ibu

Penyusuan susu formula

Krim puting

Bra menyusu

Pelapik payudara

Bantal menyusu

Pam susu

Bekas penyimpanan susu ibu

8+ botol susu: Bayi anda memerlukan botol 4-auns untuk beberapa minggu pertama dan saiz yang lebih besar kemudiannya

Puting untuk bayi baru lahir

Stok susu formula untuk beberapa minggu

Berus pembersih botol dan rak pengeringan

Bottle sanitizer

Ibu yang
menyusukan bayi secara eksklusif
 juga mungkin perlu menyediakan bekalan botol susu. Ini akan digunakan jika ibu tidak dapat menyusukan bayi secara terus.

Checklist
 barang
baby
: 0-12 bulan

Berikut pula adalah senarai barangan keperluan si manja untuk
tahun pertama kehidupannya
. Jom kita tengok apa yang perlu dibeli.

Senarai semak keperluan bayi 0-3 bulan

Anda disarankan untuk membeli barangan keperluan bayi usia 0-3 bulan sebelum
tarikh jangkaan bersalin.

2+ –
hooded towel

4+ – kain lap bayi yang lembut

Sabun bayi yang lembut atau sesuai untuk kulit sensitif

Syampu bayi

Penyepit kuku bayi
, kerana penyepit kuku anda terlalu besar untuk mereka

Berus penyikat rambut lembut

2 – pek
lampin bayi
 pakai buang atau 24 helai kain lampin bayi

Pin – jika anda menggunakan kain lampin

Tisu basah

Salap untuk
ruam lampin
 dan bedak

2+ – puting bayi

6+ – romper

6+ – pasang stoking tangan dan kaki

Beberapa pasang set baju dan seluar

Baju sejuk

Topi bayi

Buaian bayi atau
baby rocker

Checklist
 barang
baby
 ketika berusia 4-6 bulan

Sesetengah barangan yang dibeli semasa bayi berusia 0-3 bulan masih boleh dipakai, seperti selimut dan tidak perlu diganti lain. Tetapi ada beberapa keperluan lain perlu ditambah, seperti beberapa pakaian baharu.

Salap
tumbuh gigi

Gegelang gigit (
teething ring
)

Sudu dan mangkuk untuk
makanan pejal lembut

Kerusi makan bayi

Barang mainan
 – Rangsangan sentuhan adalah penting pada usia ini, dan setiap sentuhan membawa sensasi baharu. Cuba mainan dengan tekstur, bentuk dan warna yang berbeza.
 Rattles
juga bagus pada peringkat ini, kerana si manja mungkin mula mengaitkan tindakan seperti menggoncang mainan, dengan maklum balas bunyi segera

Checklist
barang
baby
untuk usia 7-12 bulan

Bayi anda jauh lebih interaktif sekarang, dan mungkin tidak lama lagi
akan merangkak
. Jadi berikut antara barangan yang perlu disediakan:

Pintu pagar untuk menyekat tangga dan bilik

Pengadang plastik dan/atau kusyen untuk bucu perabot

Bekas kecil untuk
finger food
 apabila
bayi mula ingin menyuap makanan sendiri

Sippy cup

Barang mainan –
Board book
dan
 busy board
 bagus untuk melibatkan koordinasi tangan-mata si manja.
Soft toys
, bongkah kayu dan
squishy ball
 juga menyeronokkan buat mereka. Apabila semua itu jadi membosankan buat si manja, peralatan dapur seperti bekas makanan kosong turut akan menjadi pilihan mereka

Ketika menyediakan senarai barang keperluan bayi, ia pastinya sesuatu yang menggembirakan buat anda yang bakal bergelar ibu bapa, terutamanya jika ini adalah
cahaya mata pertama
 kalian. Tetapi sebaiknya elakkan pembaziran dan belilah barangan yang perlu sahaja.


Diet Pemakanan Untuk Penghidap Anemia

Terdapat pelbagai faktor boleh menyebabkan anemia. Kekurangan zat besi atau vitamin tertentu seperti asid folik dan vitamin B12 boleh mengakibatkan anemia. Anemia bermakna:

Anda mempunyai sel darah merah yang sedikit daripada biasa, atau

Anda mempunyai hemoglobin yang kurang daripada biasa dalam setiap sel darah merah.

Kekurangan zat besi adalah gangguan pemakanan yang paling biasa di dunia. Ia boleh menyebabkan anda keletihan, mengurangkan keupayaan anda menumpukan perhatian dan menurunkan fungsi imun anda.

Diet anemia adalah diet yang meningkatkan pengambilan makanan yang kaya dan tinggi zat besi untuk menampung kekurangan anda.

Peranan zat besi dalam tubuh

Peranan utama zat besi adalah untuk membawa oksigen ke seluruh tubuh. Ia komponen utama kimia yang dipanggil hemoglobin yang membawa oksigen dari paru-paru ke semua bahagian tubuh. Zat besi disimpan terutamanya di dalam hati dan otot kita.

Zat besi boleh terdapat dalam pelbagai jenis makanan dan terbahagi kepada 2 bentuk: heme dan non-heme. Zat besi heme dapat diserap dengan baik oleh tubuh dan terdapat dalam produk dari haiwan seperti daging (termasuk ayam) dan ikan. Zat besi non-heme kebanyakan ditemui dalam sumber tumbuhan seperti kekacang, dan sayuran berdaun hijau. Ia juga menjadi bahan tambahan dalam banyak makanan lain seperti roti, bijirin dan tepung.

Keperluan zat besi harian adalah berbeza bagi setiap individu, bergantung kepada usia dan jantina. Dapatkan nasihat dan pandangan doktor untuk menentukan jumlah zat besi yang diperlukan oleh tubuh setiap hari untuk diet pemakanan anemia anda. Jumlah pengambilan diet zat besi yang disyorkan untuk individu lelaki dan wanita dewasa yang berusia 51 tahun ke atas adalah 8mg sehari, dan untuk wanita berusia 19 hingga 50 tahun, sebanyak 18mg sehari.

Mengawal keseimbangan zat besi

Bagi mengekalkan keseimbangan zat besi dalam tubuh, kita perlu mengimbangi jumlah zat besi yang kita serap dengan jumlah yang kita hilang. Zat besi yang kita hilang adalah dalam bentuk najis (tinja), air kencing, kulit, peluh, rambut dan kuku.

Bagi individu wanita,  juga akan kehilangan zat besi ketika haid, dan oleh sebab itu mereka memerlukan lebih banyak zat besi dalam diet mereka.  Tubuh kita memerlukan jumlah zat yang secukupnya untuk mengekalkan tahap zat dalam tubuh bagi tempoh masa yang panjang. Walau bagaimanapun, kebiasaannya jumlah yang kita serap tidak mampu memenuhi keperluan harian tubuh kita, oleh sebab itu tubuh akan memelihara dan menggunakan semula zat dalam tubuh untuk memastikan ia sentiasa mencukupi.

Jika kita tidak mendapat zat mencukupi, jumlah zat yang sedia ada akan berkurangan secara beransur-ansur. Zat besi yang disimpan dalam tubuh akan digunakan untuk menampung kekurangan ini, dan jika keadaan ini berterusan, ia akan habis dan masalah anemia disebabkan kekurangan zat besi akan berlaku.

Terdapat 2 jenis zat besi: heme dan non-heme. Protein haiwan, seperti daging lembu dan ayam, adalah sumber utama zat besi heme yang mudah diserap oleh tubuh. Makanan berasaskan tumbuhan seperti bayam dan kekacang, adalah sumber utama untuk zat besi non-heme, dan ia adalah sumber zat besi yang tidak mudah diserap oleh tubuh. Gabungan makanan kaya vitamin C seperti tomato dan lada, bersama sumber makanan zat besi non-heme, akan membantu meningkatkan keupayaan penyerapan zat oleh tubuh.

Sumber makanan zat besi terbaik

Makanan laut

Kebanyakan makanan laut seperti kerang, sotong, kupang, sotong, dan tiram, adalah kaya dengan zat besi. Beberapa jenis ikan berlemak seperti salmon, tuna, makarel, dan ikan bilis adalah tinggi dengan zat besi. Tiram pasifik adalah salah satu sumber zat besi tertinggi, dengan jumlah 7.2mg untuk setiap 100 gram.

Mengambil beberapa jenis makanan laut atau ikan berlemak sekurang-kurangnya 3 kali seminggu dapat membantu mencegah anemia. Jika anda bimbang tentang pencemaran merkuri, terdapat banyak sumber zat besi lain yang boleh anda amalkan.
Baca lebih lanjut mengenai
faedah minyak ikan
.

Buahan kering dan kismis

Buah pic, prun dan kismis adalah buahan keringa yang mempunyai sumber zat yang tinggi. Buah pic kering mempunyai 6mg setiap 100 gram pic yang dimakan.

Sangat mudah memasukkan makanan ini ke dalam diet harian anda. Campurkan sejumlah prun, kismis dan pic kering ke dalam mangkuk, kemudian tambahkan oat untuk sarapan pagi anda, makan begitu sahaja sebagai snek waktu petang atau jadikannya sebagai pencuci mulut selepas makan malam untuk membantu mencegah anemia.

Gula merah

Dikenali sebagai
molasses,
iaitu satu produk sampingan daripada ekstrak gula tebu, dan ia adalah sumber zat besi yang bagus. Satu senduk gula merah mempunyai 3.2mg zat besi. Anda boleh tambahkannya ke dalam kek, oat, aiskrim atau disapukan di atas daging.

Oat

Oat adalah sumber bijirin yang tinggi zat besi. Walau bagaimanapun, ia turut mengandungi sebatian yang dipanggil asid phytic, yang boleh menghalang penyerapan zat besi. Jadi anda mungkin tidak mahu menjadikan oat sebagai sumber utama zat besi anda. Secawan oat turut mengandungi vitamin B, termasuk B12, yang turut penting kepada mereka yang mempunyai anemia.

Cendawan

Kulat kecil ini kaya dengan
riboflavin, niacin, beta-glucan
 dan zat besi, bahan yang menjaga sel-sel imun anda. Bergantung kepada jenis cendawan yang anda makan, satu cendawan boleh mengandungi sebanyak 8mg zat besi.

Kekacang

Makanan ini merupakan sumber zat besi yang hebat dan turut memiliki rasa yang sedap. Walaupun semua kacang kaya zat besi, kacang pistachio adalah sumber zat besi terbaik dengan 15mg untuk setiap 100 gram.

Epal dan kurma

Kedua-dua jenis makanan ini dikenali untuk membantu meningkatkan tahap zat besi dalam darah. Menambah sejumlah kecil epal dan kurma ke dalam oat, yogurt atau sebagai snek boleh menjadi kaedah menyeronokkan untuk meningkatkan tahap zat besi.

Tomato

Mengandungi 2 sumber penting untuk individu yang mempunyai anemia: vitamin C dan
lycopene
. Vitamin C membantu tubuh anda menyerap zat besi dengan lebih mudah manakala
lycopene
 adalah sumber hebat untuk melawan penyakit, terutama kanser. Tomato kaya dengan beta karotena dan vitamin E, yang membantu menjaga kulit dan rambut. Menambah tomato dalam diet harian akan membantu tubuh menyerap lebih zat besi. Jika sukakan jus, tambahan sebiji tomato ke dalam jus atau boleh minumnya secara sendiri tanpa bahan tambahan lain untuk memberikan zat besi untuk membantu tubuh menyerap vitamin C.

Madu

Ia baik untuk keseluruhan tubuh dan turut memiliki zat besi yang seimbang. 100 gram madu mempunyai lebih kurang 0.42 gram besi. Madu turut mengandungi magnesium dan tembaga untuk membantu meningkatkan jumlah hemoglobin dalam darah. Ia bukan sahaja bagus untuk darah tetapi madu juga membantu
memperbaiki keadaan kulit
.

Mentega kacang

Sumber zat besi yang hebat dan mudah diproses oleh tubuh. Terdapat pelbagai cara untuk memasukkan mentega kacang ke dalam diet harian anda. Gunakan mentega kacang sebagai sapuan untuk roti bakar sarapan pagi anda, dimakan bersama roti gandum untuk makan tengahari anda, dan ditambah ke dalam yogurt, dicicah dengan pisang, atau dimakan begitu sahaja. 1 sudu makan mentega kacang memberikan 0.6 mg zat besi.

Telur

Telur adalah cara yang hebat untuk mendapatkan protein. Ia kaya dengan vitamin dan antioksidan yang membantu tubuh untuk memerangi anemia. Sebiji telur mempunyai 1mg zat besi dan ia sangat mudah untuk ditambah dengan apa jenis makanan. Jangan risau tentang mitos bahawa telur meningkatkan tahap kolesterol; telur sememangnya mempunyai kolesterol tetapi ia tidak mempunyai kaitan dengan kolesterol dalam darah. Jadi amalkan mengambil telur ketika sarapan, atau tambahkan dalam hidangan salad, dan boleh juga ditambah pada hidangan nasi mahupun dicampurkan untuk gorengan.

Roti gandum penuh

Sekeping roti gandum dapat memberikan 6 peratus keperluan harian zat besi. Ia kaya dengan sumber zat besi non-heme, yang membantu tubuh melawan kekurangan zat besi. Gantikan roti putih dengan roti gandum yang sihat.

Bit

Akar bit (
beet)
 sangat berkesan untuk melawan anemia. Sayuran ini penuh dengan zat besi yang membantu memperbaiki dan mengaktifkan semula sel darah merah tubuh, sekali gus membekalkan banyak oksigen kepada semua bahagian badan anda. Tambahkan akar bit dalam jus pagi, atau potong dan campurkan dalam salad. Anda juga boleh memanggangnya untuk hidangan sampingan yang lazat semasa makan malam.

Bayam

Sayuran berdaun hijau ini sangat bagus untuk menghalang anemia. Ia mengandungi kalsium, vitamin A, C, E, B9, serat, beta-karoten, dan pastinya zat besi. Satu cawan penuh bayam bersamaan dengan 3.2mg zat besi, iaitu 20 peratus daripada pengambilan harian yang disyorkan. Tambah bayam ke dalam jus, sebagai salad, ke dalam roti, atau mungkin rebus sebagai sup bayam adalah beberapa cara untuk menikmatinya.

Coklat gelap

Satu auns coklat gelap mempunyai 5mg zat besi, secawan serbuk coklat mengandungi 11.9mg zat besi dan bar coklat biasa mempunyai 1.1 gram zat besi. Oleh itu, dapatkan diri anda coklat dan singkirkan anemia.

Jika anda berasa letih, lesu, dan mudah penat, anda mungkin mengalami anemia. Dapatkan nasihat doktor dan lakukan ujian darah untuk mengesahkannya. Dan amalkan untuk memakan antara jenis makanan yang disenaraikan dalam artikel ini untuk melawan anemia dan dapatkan tenaga yang anda perlukan sepanjang hari.


Orang Asyik Cakap Anak Anda Kurus? Fahami Dulu Kenapa Ia Terjadi & Cara Atasinya!

Setiap ibu bapa pasti mengimpikan untuk memiliki anak yang sihat dan sempurna dalaman serta luarannya. Disebabkan itu, isu berat badan akan sangat dititikberatkan.
Ibu bapa
 semestinya tidak mahu anak mereka terlalu gemuk atau obesiti kerana ia akan mendatang pelbagai jenis komplikasi kesihatan yang lain. Selain itu,
ibu bapa
 juga tidak mahu anak mereka terlalu kurus kerana ia turut menjejaskan kesihatan anak mereka.

Berat badan yang normal dan ideal bagi seorang
kanak-kanak
 adalah berbeza mengikut BMI, jantina dan pelbagai lagi kondisi yang lain. Oleh itu, ibu bapa seharusnya bawa anak berjumpa dengan doktor bagi mendapatkan kepastian mengenai berat badan yang normal dan ideal untuk anak anda.

Apakah punca anak anda terlalu kurus?

Sebenarnya, turun naik berat badan bagi kanak-kanak adalah normal. Namun jika perubahan ini berlaku secara mendadak, ia merupakan suatu perkara yang pelru dirisaukan. Kanak-kanak akan mengalami kehilangan berat badan sekiranya mereka tidak mengamalkan tabiat pemakanan sihat, mempunyai kadar metabolisma yang rendah atau menghidapi suatu jenis penyakit. Ini seterusnya akan memberi impak yang sangat membimbangkan kepada kesihatan dan
tumbesaran
 mereka.

Selain itu, ada juga kondisi kesihatan lain yang boleh menyumbang kepada masalah anak anda terlalu kurus. Berikut merupakan kondisi kesihatan tersebut:

Dehidrasi

Kemurungan

Tekanan

Kanser

Masalah usus

Jangkitan cacing

Bulimia atau aneroksia

Cirit-birit dan muntah-muntah

Demam, selesema dan batuk

Sakit tekak

Sakit pada bahagian dada atau telinga

Senaman yang berlebihan

Kurang membuang air kecil

Kerap mengantuk atau sukar tidur

Bagaimanakah mengatasi masalah ini?

Sebagai ibu bapa, anda perlu memainkan peranan yang sangat besar dalam memastikan anak anda yang terlalu kurus untuk tidak putus asa dan berpuas hati dengan berat badan yang mereka punyai ketika ini. Paling penting, anda perlu terapkan semangat kepada anak anda agar mereka makan dengan lebih banyak dan bijak. Berikut merupakan beberapa tip yang boleh diiikuti untuk mengatasi masalah ini:

1. Makan secara konsisten

Majoriti kanak-kanak akan makan mengikut kemahuan dan bukan keperluan mereka. Ini merupakan salah satu faktor anak anda terlalu kurus. Anda sebagai ibu bapa seharusnya membuat jadual pemakanan yang teratur dan pastikan mereka mematuhinya. Jangan sesekali biarkan anak anda terlewat
waktu makan
 kerana ia boleh menyebabkan anak anda kehilangan nutrisi-nutrisi yang penting untuk tumbesaran.

2. Makan dalam kuantiti yang lebih besar

Kanak-kanak sangat gemar untuk makan dalam kuantiti yang kecil kemudian tidak menghabiskan makanannya. Ini juga merupakan faktor anak anda terlalu kurus. Anda perlu menggalakkan mereka makan dalam kuantiti, bahagian atau saiz makanan yang lebih besar di dalam satu pinggan sajian. Jika mereka meminta untuk menambah makanan lagi, jangan teragak-agak untuk memberikannya kepada mereka.

3. Makan makanan yang berkalori tinggi

Kalori merupakan pemangkin kepada pertambahan berat badan yang bagus dan cepat. Baca label yang terdapat pada makanan untuk mengetahuinya. Selain itu, anda juga boleh mengikuti panduan berikut untuk menambahkan kalori pada jenis makanan ini:

Nasi / bubur – Tambah ayam / daging / minyak / marjerin

Roti – Tambah marjerin / mentega kacang / keju

Telur – Tambah susu / minyak / marjerin / keju

Susu – Tambah serbuk coklat / aiskrim

Biskut kraker – Tambah marjerin / mentega kacang / keju

Kentang dilenyek / dibakar – Tambah susu /minyak / marjerin

4. Minum minuman yang berkalori tinggi

Selain makanan, minuman yang berkalori tinggi juga dapat membantu anak anda menambahkan berat badan mereka. Antara contoh minuman yang berkalori tinggi adalah
jus buah-buahan
 dan susu rendah lemak.

5. Makan makanan yang berlemak

Walaupun berbunyi agak klise, makanan yang berlemak tinggi adalah makanan yang terbaik untuk menambahkan berat badan anak anda. Antara contoh makanan berlemak sihat adalah kekacang, avokado, mentega kacang dan minyak zaitun.

Buah-buahan adalah kuncinya

Selain itu, ibu bapa juga perlu tahu bahawa pengambilan beberapa jenis buah-buahan juga mungkin boleh buat anak anda menjadi lebih gemuk. Wah, apakah buah-buahan berikut? Berikut adalah jawapannya:

#1. Buah ara

Buah ini boleh dikategorikan sebagai sumber serat dan kalium yang baik. Percaya atau tidak, ia sebenarnya mengandungi jumlah gula yang agak serupa dengan gula-gula biasa. Ia mengandungi sekitar 27 gram setiap satu. Jadi, ia sudah pasti merupakan antara buah-buahan yang boleh mungkin meningkatkan berat badan anak anda. Cuma pastikan mereka tidak ambil dalam kuantiti yang terlalu banyak, ya?

#2. Pisang

Buah ini sangat sesuai diambil semasa sarapan pagi. Ia bukan sahaja akan dapat menghilangkan rasa lapar, namun ia juga mengandungi sehingga 180 kalori. Dalam pada itu, ia juga mengandungi kadar serat, kalium dan vitamin C yang tinggi, menjadikan ia buah yang boleh meningkatkan berat badan anda. Jadi, anda sudah boleh minta anak anda ambil buah ini atau jika mereka kurang gemarkannya, boleh jadikannya minuman atau
smoothie
.

#3. Mangga

Buah ini adalah antara buah-buahan yang boleh meningkatkan berat badan anak anda ekoran jumlah vitamin C dan seratnya yang sangat banyak. Namun, ia juga mengandungi kandungan gula yang tinggi. Ya, ia mungkin berita baik bagi individu yang ingin menaikkan berat badan mereka, namun, ia mungkin akan mengakibatkan masalah lain pula seperti diabetes. Jadi, anda mungkin boleh ambilnya sebagai pencuci mulut dan dalam jumlah yang sederhana.

#4. Avokado

Buah ini adalah alternatif kepada krim berat atau mana-mana produk tenusu yang sudah pasti boleh meningkatkan berat badan anak anda. Namun, jika anda tidak mahu berat badan anak anda naik terlalu banyak, beri mereka buah ini dalam jumlah yang sederhana sahaja. Ini kerana ia mempunyai lemak mono tepu dan kalori yang sangat tinggi. Jadi, sila berjaga-jaga ya?

#5. Ceri

Buah ini walaupun kecil sahaja, ia mengandungi pelbagai manfaat seperti kalium yang mampu membuang sodium berlebihan di dalam badan sekali gus mengurangkan risiko tekanan darah tinggi. Namun, pengambilannya yang terlalu banyak akan meningkatkan kadar gula dalam darah, sama seperti buah-buahan yang lain. Jadi, sama juga seperti buah yang lain, minta anak anda ambil dalam jumlah yang sederhana sahaja okay?

Namun, segala jenis makanan dan buah-buahan yang dinyatakan ini adalah cadangan semata-mata. Ia mungkin boleh atau tidak mampu meningkatkan berat badan anda. Sebaiknya dapatkan pandangan pakar nutrisi atau pakar pediatrik untuk merealisasikan hasrat anda itu.

Konklusi

Kesimpulannya, anak terlalu kurus mungkin akan membuat anda berasa gagal sebagai ibu bapa. Namun, anda tidak seharusnya berasa begini dan cuba beri mereka makanan yang diperkatakan dalam artikel. Sebaiknya, dapatkan pandangan pakar terlebih dahulu okay?

Hello Health Group
 tidak menyediakan nasihat perubatan, diagnosis, atau rawatan.


Sindrom Cushing

Definisi

Apa itu Sindrom Cushing?

Sindrom Cushing yang juga dikenali sebagai hiperkortisolisme ialah keadaan apabila badan mengandungi hormon kortison yang tinggi untuk tempoh masa yang lama. Ia boleh berlaku jika badan anda menghasilkan kortison dengan banyak atau disebabkan penyalahgunaan ubat kortison oral secara berlebihan.

Kortison yang berlebihan menyebabkan perubahan fizikal seperti bonggol lemak di antara bahu, muka tampak bulat, dan tanda renggangan merah atau ungu di atas kulit. Sindrom Cushing juga boleh mengakibatkan tekanan darah tinggi, lemah struktur tulang dan diabetes jenis 2.

Rawatan untuk Sindrom Cushing boleh mengembalikan penghasilan hormon kortison badan kepada kadar yang normal dan menangani simptom dengan baik. Bahkan semakin awal rawatan dimulakan, semakin besar peluang anda untuk sembuh.

Apakah kebarangkalian Sindrom Cushing?

Keadaan ini lebih kerap berlaku dalam kalangan wanita berbanding lelaki dan lebih kerap dijumpai dalam kalangan orang dewasa berusia 25 hingga 40 tahun.

Bagaimanapun, sindrom ini boleh dielak dengan mengurangkan faktor risikonya. Sila hubungi doktor anda untuk maklumat lanjut.

Simptom-simptom

Apakah simptom-simptom Sindrom Cushing?

Terdapat banyak tanda dan simptom sindrom Cushing yang manifestasinya bergantung kepada kadar kortison yang berlebihan dalam badan, termasuklah:

Pertambahan berat badan dan penumpukan lemak, terutamanya di bahagian tengah badan dan bahagian atas belakang badan, di wajah (moon face), dan antara bahu (buffalo hump)

Tanda renggangan merah atau ungu pada kulit abdomen, peha, payudara dan tangan.

Kulit bertambah nipis dan rapuh serta senang lebam.

Luka, gigitan serangga dan jangkitan yang lambat sembuh

Jerawat

Wanita dengan Sindrom Cushing mungkin akan mengalami simptom ini:

Rambut dan bulu badan yang bertambah lebat (hirsutisme)

Haid yang tidak teratur atau tiada haid

Lelaki dengan Sindrom Cushing mungkin mengalami:

Libido (nafsu syahwat) berkurang

Kurang subur

Disfungsi erektil / kegagalan fungsi erektil

Tanda dan simptom lain termasuklah:

Kepenatan yang teruk

Lemah otot

Kemurungan, kebimbangan (anxiety) dan lekas marah

Gagal mengawal emosi

Lemah kognitif

Tekanan darah tinggi yang baru berlaku atau yang semakin teruk

Pening kepala

Lemah struktur tulang, menyebabkan tulang mudah patah

Tumbesaran terencat dalam kanak-kanak

Bila saya harus berjumpa doktor?

Diagnosis awal dan rawatan dapat menghalang penyakit ini daripada bertambah parah dan menghalang keadaan kecemasan, jadi hubungi doktor anda secepat mungkin untuk mengelakkan keadaan yang serius ini.

Jika anda mempunyai sebarang tanda atau simptom yang disenaraikan di atas, atau mempunyai sebarang soalan, hubungi doktor anda dengan segera. Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah Punca Sindrom Cushing?

Punca utama Sindrom Cushing ialah penyalahgunaan berlebihan ubat-ubatan kortikosteroid seperti prednisone, dalam dos yang tinggi pada tempoh masa yang lama. Doktor menggunakan ubatan ini dalam pesakit yang menjalankan pemindahan organ untuk mengelakkan penolakan organ oleh badan mereka. Ubat ini juga digunakan untuk merawat penyakit keradangan seperti lupus dan arthritis. Suntikan steroid dengan dos yang tinggi untuk rawatan sakit belakang juga boleh menyebabkan sindrom ini.

Punca lain termasuklah:

Ketumbuhan pada kelenjar pituitari menyebabkan kelenjar tersebut merembeskan hormon adrenokortikotropik secara berlebihan. Keadaan ini turut dikenali sebagai penyakit Cushing.

Sindrom ACTH ektopik, di mana terdapat ketumbuhan yang berlaku kebiasaannya pada paru-paru, pankreas, tiroid, atau kelenjar timus.

Keabnormalan pada kelenjar adrenal atau ketumbuhan

Faktor-faktor Risiko

Apakah yang meningkatkan risiko saya kepada Sindrom Cushing?

Anda mungkin lebih berisiko untuk mendapatkan sindrom Cushing jika anda mengalami:

Kadar tekanan yang tinggi, termasuklah tekanan disebabkan penyakit akut, pembedahan, kecederaan, atau kehamilan, terutamanya pada trimester terakhir.

Latihan atletik

Malnutrisi

Alkoholisme

Kemurungan, Gangguan panik, atau tekanan emosi yang teruk

Semua keadaan ini meningkatkan kadar kortison dalam badan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Cushing didiagnosis?

Sindrom Cushing berpunca daripada pelbagai sebab yang berbeza. Diagnosis dibuat berdasarkan kadar cortison yang tidak normal dalam badan.

Pada permulaannya, doktor anda akan melaksanakan pemeriksaan fizikal dan menyemak rekod kesihatan dan simptom. Mereka juga akan menyarankan anda melakukan beberapa ujian makmal, termasuklah:

Ujian air kencing bebas kortison 24 jam

Ukuran kortison dalam darah pada waktu tengah malam dan ujian kortison dalam air liur pada lewat malam

Ujian
penindasan deksametason dos rendah

Selepas menerima keputusan kadar kortison anda, doktor anda harus pula menentukan punca penghasilan kortison berlebihan tersebut. Ujian untuk menguji punca tersebut termasuklah ujian stimulasi pelepasan kortikotropin dan ujian penindasan deksametason dos tinggi. Doktor juga mungkin mengarahkan ujian pengimejan lain dibuat seperti CT dan MRI.

Bagaimana pesakit Sindrom Cushing dirawat?

Pilihan rawatan bergantung kepada punca sindrom Cushing. Doktor anda mungkin akan menggunakan ubat-ubatan yang mengurangkan penghasilan kortison dalam kelenjar adrenal atau mengurangkan penghasilan ACTH dalam kelenjar pituitari. Ubat lain pula menghalang efek kortison kepada tisu badan.

Jika anda menggunakan kortison, anda mungkin perlu mengubah ubat atau dos ubat. Jangan mencuba untuk mengubah dos ubat secara sendiri. Anda hanya boleh melakukan ini di bawah pengawasan perubatan.

Pembedahan mungkin akan diperlukan jika anda mempunyai ketumbuhan yang menyebabkan sindrom Cushing. Ketumbuhan boleh jadi menular (kanser) atau benigna (bukan kanser). Doktor anda juga mungkin akan menyarankan terapi radiasi atau kemoterapi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Cushing?

Tips berguna berikut dapat membantu anda mengelakkan sindrom Cushing:

Makan dengan sihat.

Lindungi tulang anda dengan memakan makanan dengan kalsium dan vitamin D

Kurangkan pengambilan garam dan makanan berlemak

Pakar nutrisi boleh membantu memastikan anda mendapat nutrisi yang mencukupi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sudah Makan Ubat Sakit Tekak Tapi Tetap Tak Baik-baik? Kenal 5 Punca Ini Dulu Sebelum Rawat

Ia merupakan satu kondisi yang sangat biasa dialami oleh individu namun tidak ramai tahu akan punca sakit tekak ini terjadi.

Mungkin ada yang menyangka ia adalah salah satu simptom penyakit demam biasa sahaja tanpa tahu ada sebab lain di sebaliknya.

Jadi, jom sama-sama kita semua ikuti artikel ini untuk tahu
 kenapa kondisi ini terjadi, dengan lebih mendalam lagi
!

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Apa maksud sakit tekak?

Untuk pengetahuan anda, ia adalah satu keadaan kesihatan di mana
 tekak akan berasa sakit, kering dan gatal
 akibat beberapa perkara.

Ia juga sebenarnya boleh terjadi pada mana-mana bahagian struktur di dalam rongga tekak iaitu; faringitis, tonsilitis dan laringitis.

Kebiasaannya, kondisi tekak tidak selesa ini turut mendatangkan pelbagai gejala lain termasuklah:

Demam

Selesema

Hidung tersumbat

Hidung berair

Pening kepala

Sakit telinga

Sakit badan

Kerap batuk

Sering bersin

Kelenjar pada leher bengkak

Suara jadi serak

Hilang selera makan

Tekak tidak selesa juga merupakan salah satu
penyakit biasa 3 sekawan bersama demam dan selesema
 yang selalunya tidaklah begitu kronik.

Ia mungkin akan datang dan pergi tanpa diduga dan biasa bertahan selama beberapa hari sahaja jika dibiarkan tanpa sebarang rawatan.

Namun, adalah penting untuk kalian tahu punca sakit tekak ini terlebih dahulu untuk lebih mudah bertindak jika terkena!

Apa punca sakit tekak?

Kadangkala, ada individu yang akan mengalaminya setiap hari sejurus selepas bangun daripada tidur tanpa tahu punca sakit tekak terjadi.

Buat mereka yang belum tahu, berikut adalah pencetus berlaku kondisi tekak tidak selesa:

#1. Jangkitan virus

Jangan terkejut jika kami kata bahawa 90% daripada kes sakit tekak sebenarnya adalah disebabkan oleh jangkitan virus.

Berikut merupakan jenis-jenis virus yang mampu menyebabkannya:

Influenza – penyebab penyakit flu

Virus Epstein-Barr –
penyebab penyakit mononukleosis

Virus Varicella Zoster –
penyebab penyakit cacar air

Virus Measles –
penyebab penyakit demam campak

Virus Mumps –
 penyebab penyakit beguk

Disebabkan itu, adalah sangat penting untuk kalian berjumpa doktor segera jika rasa tekak tidak selesa untuk mendapatkan ubatan antiviral.

#2. Jangkitan bakteria

Terdapat sejenis sakit tekak yang berpunca daripada jangkitan bakteria iaitu
Strep throat dan disebabkan oleh bakteria bernama Streptococcus pyogenes
.

Ia merupakan punca sakit tekak yang paling biasa dialami oleh golongan kanak-kanak dengan peratusan sebanyak 40% kes tercatat.

Selain itu, ada juga bakteria yang boleh disebarkan melalui hubungan seks dan menyebabkan kondisi ini iaitu gonorea dan klamidia.

Punca sakit tekak #3. Penyakit refluks asid

Penyakit refluks asid atau lebih dikenali sebagai
gastroesophageal reflux disease (GERD)
 adalah kondisi di mana asid dalam perut naik semula ke bahagian esofagus.

Asid tidak sepatutnya berada dalam saluran esofagus dan jika berlaku ia akan menyebabkan rasa terbakar, sakit, kering dan gatal pada bahagian tekak penderita.

#4. Alergi

Apabila sistem imun tubuh badan terdedah kepada alergen tertentu seperti
 debunga, bulu haiwan atau sebagainya
, akan tercetus keradangan saluran pernafasan akibat bahan kimia.

Ini kemudiannya boleh mengakibatkan kondisi tekak tidak selesa selain beberapa lagi simptom lain seperti mata berair, hidung tersumbat, bersin dan sebagainya.

Bukan itu sahaja, wujud juga sejenis alergen yang boleh jadi punca cecair mukus menitis ke bahagian belakang tekak (
postnasal drip
) lantas menyebabkannya.

#5. Udara

Di sekeliling kita, udara yang dihirup tidak semuanya bersih dan suci kerana kebanyakannya telah tercemar dengan beberapa faktor.

Antara faktor-faktor pencemaran udara tersebut adalah:

Jerebu

Asap kenderaan

Asap kilang

Asap rokok

Bahan kimia

Sekiranya ia dihirup, maka akan berlakunya kerengsaan atau keradangan pada tekak akibat udara yang terlalu kering dan telah tercemar.

Sekiranya anda mengalami tekak tidak selesa namun tidak tahu apa puncanya, segera berjumpa dengan doktor untuk diagnosis.

Setelah itu, berbincang dengan doktor sama ada perlu
mengambil ubatan untuk melawan jangkitan atau sekadar minum air suam dan ambil lozeng
.


Penting Pastikan Anak Pakai Kasut Saiz Betul, Ini 6 Tip Untuk Bantu Mama Papa!

Adakah anda jenis yang memakaikan anak kasut mengikut saiz betul atau ‘main sarung sahaja’ asalkan muat? Tahukah anda, terdapat
bahaya
 jika si kecil tidak dipakaikan ukuran saiz kasut budak yang betul?

Ayuh teruskan membaca perkongsian artikel ini untuk penjelasan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Kepentingan ukuran saiz kasut budak yang betul

Kaki kanak-kanak
, terutamanya bayi dan anak kecil sangat halus dan amat penting untuk menjaganya daripada awal.

Pemilihan kasut sesuai untuk anak adalah keputusan penting yang tidak boleh dipandang remeh.

Mempertimbangkan untuk
membeli kasut
 dengan saiz yang betul berbanding fesyen adalah penting kerana ia memberi kesan kepada perkembangan kaki anak.

Kasut yang dapat dipakai dengan muat membolehkan
perkembangan tanpa halangan
 serta membenarkan jumlah ruang dan sokongan sesuai untuk membantu kaki berkembang secara semula jadi.

Ramai kanak-kanak mengalami masalah kaki di kemudian hari kesan memakai kasut yang tidak betul saiznya! Kita semua hanya memilih sepasang kaki, jadi amat penting untuk menjaganya dengan baik.

Kasut yang tidak sesuai boleh menyebabkan
hallux valgus
 –
kecacatan kaki
 yang berlaku apabila
ibu jari
 kaki mula condong ke dalam. Keadaan itu boleh menyebabkan ketulan bengkak betul-betul di bawah ibu jari kaki.

Oleh sebab itu, mendapatkan anak saiz kasut yang betul adalah penting ya wahai
ibu bapa sekalian.

Cara membeli mengikut ukuran saiz kasut budak yang tepat

Berikut adalah tip membeli kasut yang boleh anda praktikkan:

#Beli kasut mengikut kaki yang lebih panjang

Kaki
kanan dan kiri
 biasa mempunyai kepanjangan yang berbeza. Perbezaan sehingga ½ inci itu adalah perkara biasa.

#Jangan bergantung kepada label saiz pada kasut

Untuk pengetahuan anda, menjadi perkara biasa untuk pengeluar melabelkan kasut dengan saiz standard yang kita semua ketahui. Tetapi sebenarnya tiada standard wajib saiz kasut, maka setiap jenama akan berbeza-beza. Jadi pastikan anak mencuba setiap kasut untuk mendapatkan saiz yang bersesuaian.

#Ada ruang untuk kaki

Kebanyakan
ibu bapa sedar
 kaki memerlukan ruang, tetapi kurang mengetahui jumlah sebenar yang diperlukan. Ruang tambahan optimum yang disarankan adalah lebih kurang ½ inci.

#Beli kasut pada penghujung hari

Kaki anak biasanya akan berada pada tahap paling besar (baca: membengkak) pada penghujung hari atau selepas
acara sukan
 – waktu paling sesuai untuk mencuba dan membeli kasut.

#Pakai stoking sesuai

Semasa anak
mencuba kasut,
 pastikan mereka memakai stoking yang sesuai. Sebagai contoh, jika ingin membelikan anak kasut bola sepak, pastikan mereka memakai stoking
bola sepak
.

#Ukuran saiz kasut budak secara berkala

Deria sentuhan bagi kanak-kanak biasanya belum berkembang sepenuhnya, jadi mereka mempunyai kecenderungan untuk ‘memaksa’ kaki masuk ke dalam kasut yang ketat. Oleh itu, ibu bapa disarankan untuk mengukur kaki anak setiap 2 bulan sekali.

Baca juga:

Perkara perlu dielakkan semasa mendapatkan ukuran saiz kasut budak

Malangnya, terdapat juga ibu bapa yang masih menggunakan
trick
 berikut untuk menilai kesesuaian kasut untuk anak:

Pegang kasut ke kaki

Caranya dengan menekap tapak kasut ke kaki untuk menganggarkan saiz kaki anak. Tetapi panjang di bahagian dalam kasut tidak boleh dianggarkan dari luar dan selalunya adalah lebih pendek daripada yang dijangkakan.

Ujian ibu jari

Biasanya ibu jari akan menekan hujung kasut untuk melihat berapa banyak ruang yang ada. Masalahnya anak secara refleks akan menarik
jari kaki
 – seperti tergulung di bawah.

Kesannya anda akan menyangkakan terdapat ruang yang mencukupi walaupun hakikatnya kasut itu terlalu kecil.

Menggunakan ujian tumit untuk menilai ruang kosong pada bahagian belakang juga adalah serupa seperti ujian ibu jari. Ini kerana ramai kanak-kanak akan menolak kaki mereka ke depan.

Bertanyakan anak

Biasanya apabila anak mencuba kasut, sebagai ibu bapa pastinya anda akan bertanyakan, “Okay tak kasut ini?”. Walaupun pertanyaan itu menunjukkan anda
prihatin dengan anak
, namun malangnya jawapan yang diberikan mungkin salah.

Keadaan ini kerana biasanya saraf di kaki anak belum berkembang sepenuhnya dan kesedaran mereka tentang kesakitan tidak begitu jelas seperti individu dewasa. Jadi anak mungkin tidak pasti sama ada kasut itu sesuai atau tidak.

Ketepatan dalam mendapatkan ukuran yang betul adalah penting untuk mendapatkan saiz kasut budak yang bersesuaian bagi anak.

Pemilihan kasut budak

Kasut yang bersesuaian adalah penting untuk anak, bukan sahaja untuk kesihatan kaki tetapi juga perkembangan mereka secara keseluruhan.

Jika si manja sedang belajar berjalan dan bergerak, mereka sedang mengembangkan otot dan kekuatan di belakang badan dan kaki, sekali gus amat penting untuk melindungi kaki mereka.

Pastikan juga stoking dipakai anak juga adalah saiz yang sesuai mengikut kakinya. Ini kerana stoking yang terlalu ketat boleh menyebabkan masalah
pada jari
 kaki mereka.

Kaki si kecil akan membesar dengan cepat pada
tahun pertama kehidupan
 mereka. Jadi pastikan anda sentiasa memeriksa kasut mereka agar selesa untuk dipakai.

Justeru, adalah amat penting untuk mendapatkan bukan sahaja ukuran saiz kasut budak tepat tetapi juga sepasang kasut yang selesa untuk mereka pakai.


Gen Mempengaruhi Pilihan Minuman Kegemaran Anda

Mengapa anda menggemari hirupan kopi yang pekat dan pahit tetapi rakan sekerja anda cenderung menyukai minuman yang sebaliknya tidak seperti pilihan anda?
Salah seorang saintis yang juga pensyarah dalam bidang perubatan pencegahan di
Northwestern University Feinberg School of Medicine
, Marilyn Cornelis mencari variasi dalam gen selera kita yang dapat menerangkan pilihan minuman kita, memandangkan pemahaman terhadap pilihan tersebut dapat menunjukkan cara untuk melaksanakan intervensi yang lebih baik terhadap diet manusia.

Gen dan pilihan rasa

Penyelidikan beliau telah menunjukkan bahawa pilihan rasa kita terhadap minuman pahit atau manis tidak berdasarkan variasi dalam gen rasa kita, tetapi gen yang berkaitan dengan sifat psikoaktif minuman ini.

Menurut beliau, genetik yang mendasari pilihan kita adalah berkaitan dengan komponen psikoaktif jenis minuman tersebut. Individu menggemari cara kopi atau minuman beralkohol memberi kesan terhadap perasaan mereka dan oleh kerana itulah mereka meminumnya, bukan disebabkan oleh rasanya. Kertas penyelidikan ini diterbitkan pada 2 Mei 2019 dalam jurnal
Human Molecular Genetics
.

Menurut Cornelis, penyelidikan tersebut menyoroti komponen tindak balas tingkah laku yang penting kepada pilihan minuman dan menambah kefahaman pasukan penyelidikannya mengenai hubungan antara genetik dan pengambilan minuman – dan halangan yang berpotensi untuk melaksanakan intervensi dalam diet manusia.

Minuman bergula dikaitkan dengan banyak penyakit dan keadaan kesihatan. Pengambilan alkohol pula berkaitan dengan lebih daripada 200 penyakit dan menyumbang kira-kira 6 peratus kematian di seluruh dunia.

Cornelis mendapati satu varian dalam gen, yang dipanggil FTO, dikaitkan dengan minuman yang dimaniskan dengan gula. Individu yang mempunyai varian dalam gen FTO – varian yang sama sebelum ini yang berkaitan dengan risiko obesiti yang lebih rendah, lebih menyukai minuman yang dimaniskan dengan gula.

Menurut beliau lagi, perkara ini bersifat tetap. FTO telah menjadi satu gen misteri, dan pasukan penyelidikannya tidak mengetahui dengan tepat bagaimana ia dikaitkan dengan obesiti. Ia mungkin memainkan peranan dalam tingkah laku, yang akan dikaitkan dengan pengurusan berat badan.

Bagaimana kajian gen ini berfungsi

Minuman-minuman dikategorikan kedalam kumpulan minuman yang berasa manis dan minuman yang berasa pahit. Minuman yang berasa pahit termasuklah kopi, teh, jus limau gedang, bir, wain merah dan minuman keras. Minuman yang berasa manis termasuklah minuman yang dimaniskan dengan gula, minuman dengan pemanis tiruan dan jus selain limau gedang. Klasifikasi rasa ini telah disahkan sebelum ini.

Pengambilan minuman telah dikumpulkan menggunakan pengambilan makanan 24 jam atau soal selidik. Para saintis mengira bilangan hidangan minuman pahit dan manis yang diambil oleh kira-kira 336,000 individu di
UK Biobank
. Kemudian, mereka melakukan kajian persatuan genom mengenai pengambilan minuman pahit minuman manis. Akhir sekali, mereka melihat untuk meniru penemuan utama mereka dalam tiga kohort di Amerika Syarikat.

Baca juga:

Melihat Sesuatu yang Mengingatkan Anda Kepada Kopi Boleh Merangsang Otak

Amaran! Teh, Kopi Panas Tingkatkan Risiko Kanser Esofagus

Bukan Sekadar Kopi, Kenali Sumber Kafein yang Lain


Apa Itu Kemurungan Kolej?

Kemurungan di kalangan pelajar kolej selalunya berpunca daripada kekurangan tidur, tabiat makan yang buruk, dan gaya hidup yang tidak aktif. Di samping itu, tekanan akademik, kewangan, dan sosial mendorong ramai pelajar berhenti sekolah dan juga membunuh diri.

Apa kemurungan kolej?

Kemurungan adalah sejenis gangguan mood. Ia mempunyai ciri-ciri rasa kesedihan dan kehilangan minat yang berterusan. Kemurungan kolej tidak adalah istilah saintifik. Ia adalah hanya kemurungan yang berlaku dalam kolej.

Apakah tanda-tanda kemurungan kolej?

Pelajar kolej mungkin sedih dan cemas dari semasa ke semasa. Tetapi perasaan ini biasanya hilang dengan sendiri selepas beberapa ketika. Kemurungan, di sisi lain, mempunyai kesan negatif ke atas cara seseorang merasa, berfikir, dan bertindak. Tanda-tanda dan simptom kemurungan kolej termasuk:

+ Kesedihan, kekecewaan, dan kekosongan

+ Cepat marah

+ Kehilangan minat secara tiba-tiba dalam segala-galanya, walaupun hobi dan sukan lama

+ Perubahan dalam corak tidur (terlalu banyak atau tidur terlalu sedikit)

+ Kekurangan tenaga dan keletihan

+ Mengurangkan selera makan dan penurunan berat badan atau sebaliknya dalam beberapa kes

+ Keresahan dan kebimbangan

+ Sukar menumpukan perhatian

+ Masalah mengingat

+ Berfikiran membunuh diri atau percubaan bunuh diri

+ Kesakitan fizikal yang tidak dapat dijelaskan

+ Rasa tidak berguna dan bersalah

+ Pemikiran perlahan (kelajuan pemprosesan dikurangkan)

+ Masalah akademik

Apa yang ibu bapa boleh lakukan?

Ia adalah sukar untuk mengetahui jika anak anda mengalami kemurungan kolej, terutamanya jika mereka tidak tinggal dengan anda.
Pelajar kolej sendiri juga mempunyai masalah dengan mencari bantuan kerana ia mungkin membuat mereka malu atau disisihkan.
Jika anda fikir anak anda mengalami kemurungan kolej, adalah penting untuk bercakap dengan mereka dan mendengar dengan penuh perhatian untuk mengetahui apa yang sedang berlaku. Minta anak anda berjumpa doktor secepat mungkin. Kemurungan tidak menjadi lebih baik dengan sendirinya. Jika tidak dirawat untuk masa yang lama, ia juga akan menjadi lebih buruk. Kemurungan adalah punca di sebalik kegagalan akademik, penyalahgunaan dadah, ketagihan alkohol, seks tanpa perlindungan, dan bunuh diri.

Bagaimana untuk mengelakkan kemurungan kolej?

Malangnya, tiada cara untuk mengelakkan kemurungan kolej daripada berlaku. Walau bagaimanapun, anda boleh mengurangkan risiko anak anda untuk mendapatkannya dengan membantu mereka menyesuaikan diri dengan kehidupan kolej bagi membuatkan peralihan lebih mudah. Biarkan anak anda tahu bahawa adalah baik untuk meluahkan perasaan dan masalah mereka. Menggalakkan mereka untuk bercakap dengan anda, atau kaunselor sekolah apabila mereka memerlukan bantuan. Jika anak anda mempunyai sejarah kemurungan, mengambil kira apabila memilih kolej. Kolej dekat dengan rumah atau yang kecil mungkin kurang sukar.


Khasiat Buah Naga, Antaranya Bantu Melawan Penyakit Kronik & Membekalkan Zat Besi Yang Cukup

Buah naga adalah sejenis buah tropikal daripada beberapa jenis pokok kaktus
 yang berasal daripada Amerika.

Dikenali juga dengan nama pitaya, buah ini ditanam di banyak kawasan di Asia Tenggara, Florida dan Australia.

Di Malaysia juga, ia sangat terkenal ekoran bentuknya yang sangat unik, warnanya yang sangat cantik, rasanya yang sangat sedap dan khasiatnya yang sangat bagus.

Persoalannya, apakah khasiat buah naga? Jom sama-sama kita ikuti artikel ini untuk mengetahui tentangnya dengan lebih mendalam lagi!

Khasiat buah naga yang mungkin kita belum tahu

Sama seperti buah-buahan lain yang wujud di muka bumi ini, sudah tentu buah ini akan
mendatangkan banyak manfaat ekoran nutrien yang terkandung di dalamnya
.

Seperti mana yang ramai dalam kalangan kita sudah tahu, buah ini banyak diambil untuk tujuan
melancarkan sistem penghadaman ekoran ia kaya dengan serat
.

Selain itu, apa lagi khasiatnya ya? Jom baca yang berikut:

#1. Buah naga kaya dengan nutrisi

Buah tropikal ini mengandungi rendah kalori tetapi penuh dengan vitamin dan mineral di samping kandungan serat.

Ini termasuklah protein, karbohidrat, serat, zat besi, magnesium, vitamin C dan E.

#2. Ia mengandungi banyak serat yang bagus untuk perut

Seperti yang disebutkan di atas, buah ini kaya dengan serat.

Tidak perlu disebutkan lagi bahawa serat merupakan komponen yang sangat penting dalam diet.

Serat membantu penghadaman dan mengelakkan sembelit
.

Selain itu, serat juga boleh mengurangkan kolesterol di dalam darah, seterusnya menurunkan risiko sakit jantung, strok dan kencing manis.

Walaupun tiada kajian khusus bagaimana buah ini boleh memberikan manfaat ini, kandungan serat yang tinggi di dalamnya membantu anda memenuhi keperluan harian serat.

#3. Membantu melawan pelbagai penyakit kronik

Kaya dengan antioksidan, buah ini mampu melawan radikal bebas yang bertambah apabila semakin berumur.

Radikal bebas ini terhasil daripada sel-sel yang rosak.

Semakin tinggi kadarnya di dalam badan, semakin tinggi risiko mendapat
penyakit-penyakit kronik seperti sakit jantung, kanser, kencing manis dan artritis
.

Antara antioksidan terkandung di dalam buah naga ialah vitamin C, beta-carotene, lycopene dan betalain.

#4. Membantu merangsang sistem ketahanan badan

Pemakanan adalah salah satu
faktor penting yang menentukan tahap ketahanan badan anda
.

Vitamin C dan carotenoids yang terkandung dalam buah naga boleh merangsang sistem imun anda dengan melindungi sel darah putih (yang bertanggungjawab dalam sistem imun badan) daripada mengalami kerosakan.

#5. Buah naga juga membekalkan anda dengan zat besi

Tidak banyak buah-buahan segar yang mengandungi zat besi.

Buah ini adalah antara yang mengandungi zat besi.

Zat besi memainkan peranan dalam proses membawa oksigen di dalam darah
 melalui sel darah merah.

Ia juga penting dalam menguraikan makanan kepada tenaga.

Jangan terkejut, ada kajian yang menemui bahawa 30% daripada populasi dunia tidak mengambil zat besi yang cukup.

Oleh itu, makanan kaya zat besi seperti daging, ikan dan kekacang harus diletakkan dalam diet harian.

Buah ini juga merupakan pilihan yang baik untuk memenuhi keperluan ini.

Jadi, apa yang kalian tunggu lagi? Jom serbu pasar raya untuk membeli buah naga bagi mendapatkan khasiat yang kami nyatakan ini!


Hilangkan Berat Badan Tanpa Mengembalikannya

Penurunan dan pertambahan semula berat badan (kitaran berat) adalah sangat biasa. Disebabkan oleh kurang berjaya dalam menjaga berat badan pada masa lalu, ia boleh menjadi idea yang baik untuk menggunakan pendekatan yang berbeza.

Mengapa berat badan bertambah semula selepas kehilangannya?

Kajian menunjukkan bahawa kebanyakan orang yang mengalami pertambahan semula berat badan yang dihilangkannya, sama ada cepat atau perlahan. Dan ini boleh mempengaruhi psikologi seseorang.

Kehilangan dan pengembalian berat badan adalah kitaran semula jadi berat badan melalui pemakanan, jelas Alexis Conason, ahli psikologi di Manhattan yang pakar dalam makan berlebihan dan imej badan. Tambahnya, apabila seseorang mendapat semula berat badan, mereka berdepan dengan rasa malu, kegagalan, harga diri yang rendah dan rasa bersalah. Mereka fikir bahawa mereka mempunyai motivasi yang rendah atau tidak mengawal diri yang secukupnya.

Seseorang yang mengikuti program tertentu yang memaksa mereka untuk sentiasa mengehadkan apa yang mereka makan. Ini jenis diet yang ketat yang sering membuatkan seseorang berasa kurang dihargai. Oleh itu, keinginan dan kelaparan yang melampau adalah masalah umum bagi pengamal diet. Apabila tabiat diet negatif dan ketat, ia mungkin bersifat sementara. Akhirnya, seseorang berasa mereka tidak dapat meneruskannya lagi, jadi mereka meninggalkan usaha dan sering mendapat kembali berat badan mereka yang telah hilang.

Daripada menjalani diet yang ketat, mengamalkan perubahan gaya hidup yang sihat akan menjadi cara yang lebih berkesan untuk menurunkan berat badan, meningkatkan kesihatan dan mengekalkan penurunan berat badan dalam jangka panjang.

Bagaimana menurunkan berat badan tanpa mendapatnya kembali

Berbeza dengan apa yang difikirkan oleh kebanyakan orang, kitaran kehilangan dan pengembalian berat badan ini tidak meningkatkan risiko seseorang untuk masalah kesihatan. Di samping itu, kitaran berat tidak menjadikannya lebih sukar untuk menurunkan berat badan semula. Sekiranya anda ingin mengelakkan daripada kitaran berat, terdapat pendekaan yang lebih berkesan untuk mengurangkan berat badan.

Pertama, salah satu langkah yang paling penting untuk penurunan berat badan yang berjaya adalah perancangan. Sebelum anda membuat sebarang perubahan, tetapkan matlamat. Mencapai matlamat tersebut mungkin cukup memotivasi anda untuk membantu mengekalkan perubahan anda. Sebaik sahaja anda menetapkan matlamat, fikirkan tentang perubahan gaya hidup yang boleh membantu anda mencapai matlamatnya. Anda sepatutnya dapat memasukkan perubahan ini ke dalam kehidupan harian anda, sehingga ia menjadi kebiasaan jangka panjang.

Kedua, sebaik sahaja anda berasa tergelincir, segera mengambil tindakan. Mencegah pertambahan semula yang sedikit daripada yang lebih besar kelihatan kritikal untuk pemulihan dalam kalangan mereka yang berjaya menurunkan berat badan.

Akhir sekali, menyesuaikan gaya hidup anda menjadi lebih sihat dengan melakukan senaman. Senaman adalah penting untuk menjaga berat badan, tetapi adakah anda tahu ia lebih daripada sekadar membakar kalori? Sesetengah bukti menunjukkan bahawa sesi berpeluh yang kerap mungkin membantu anda mengawal selera makan dan membantu anda berasa lebih puas selepas makan. Ini mungkin amat penting untuk penyelenggaraan berat badan.

Apabila anda mencapai perubahan tersebut, teruskan membinanya. Adalah mungkin untuk mengurangkan kalori, ikuti corak pemakanan yang praktikal dan lazat, dan dalam masa yang sama anda berasa baik.


Tak Sabar Nak Tahu Hamil Ke Tidak? Ini 9 Tanda Anda Sudah Boleh Buat Pregnancy Test!

Pening memikirkan bila boleh buat
pregnancy test
? Usah bimbang, Hello Doktor akan bantu anda untuk mengetahui masa sesuai lakukan ujian kehamilan sendiri.

Untuk mendapatkan lebih banyak info tentang Kehamilan, sila dapatkan
di sini
.

Ujian kehamilan sendiri

Sekiranya anda tidak pasti masa untuk melakukan ujian kehamilan sendiri atau keliru dengan

simptom awal kehamilan
, percayalah ada individu lain turut berasakan perkara yang sama.

Umumnya, banyak
tanda mengandung
 yang tidak spesifik dan boleh disalah tafsir sebagai keadaan lain.

Jadi, mungkin sukar untuk anda tentukan bila boleh buat
pregnancy test
, kan?

Umumnya, anda disarankan untuk menunggu sehingga seminggu selepas haid lewat bagi mendapatkan keputusan yang tepat.

Sekiranya berasakan tempoh tersebut terlalu lama, anda perlu sekurang-kurangnya untuk menanti sehingga 1 atau 2 minggu selepas
melakukan seks.

Jika
anda hamil
, tubuh memerlukan masa untuk mengembangkan tahap HCG yang boleh dikesan.

Ini biasanya memakan masa antara 7 hingga 12 hari selepas
implantasi telur
 berjaya dilakukan.

Seandainya anda melakukannya terlalu awal dalam
kitaran haid
, hasil keputusan yang diperolehi mungkin tidak tepat.

Selain itu, ada juga tanda-tanda yang boleh anda perhatikan sebagai petunjuk masa sesuai melakukan ujian kehamilan sendiri.

Nak tahu tak? Baca ini!

Bila boleh buat
pregnancy test?
 Ini tanda-tandanya…

9 tanda awal yang dapat menunjukkan seorang wanita harus menjalani ujian kehamilan:

1. Haid lambat

Ini merupakan alasan paling biasa untuk melakukan
pregnancy test,
iaitu
apabila tiada
pendarahan haid
 seperti selalu.

Kebanyakan hasil ujian menjadi tepat apabila dilakukan selepas haid lewat.

Pun begitu, ada kalanya tahap hormon mungkin tidak cukup tinggi untuk memberikan hasil positif.

Jika anda tidak mengalami haid tetapi hasil ujian kehamilan negatif, ulangi ujian tersebut selepas beberapa hari.

#2. Perubahan payudara

Payudara bengkak dan sakit
 adalah tanda biasa pada peringkat awal mengandung. Namun, simptom ini juga turut dialami oleh wanita yang akan
mengalami haid.

Sesetengah wanita menyedari keadaan payudara mereka:

Puting menjadi lebih besar atau sedikit gelap

Sensitif

Berat

Bila boleh buat
pregnancy test
 #3. Pendarahan ringan

Ada wanita yang akan
mengalami pendarahan implantasi
. Ia adalah pendarahan ringan yang terjadi ketika embrio melekat pada dinding rahim.

Beza antara pendarahan ini dengan haid adalah ia cenderung lebih ringan dan pendek berbanding
tempoh haid.

#4. Kekejangan

Mengalami kekejangan perut
 adalah keadaan biasa sebelum atau semasa haid, kan? Pun begitu, rasa kejang ini turut terjadi apabila implantasi berlaku.

Jika kekejangan berlaku sekitar atau sebelum kedatangan haid, tetapi tiada pendarahan atau hanya pendarahan ringan daripada biasa, mungkin ini masanya untuk anda buat
pregnancy test
.

#5. Loya & muntah

Mabuk pagi, seperti mual dan muntah sering dikaitkan dengan
wanita mengandung
. Ia biasanya terjadi pada minggu ke-2 hingga ke-8 kehamilan.

Nama sahaja mabuk pagi, tetapi seorang wanita boleh berasa mual sepanjang hari atau pada waktu petang.

Jika anda sering mual tanpa sebab yang jelas disertai tanda kehamilan lain, apa kata lakukan ujian kehamilan sendiri? Mungkin ada
rezeki untuk anda menimang cahaya mata.

#6. Perubahan selera makan & mengidam

Mengidamkan sesuatu yang luar biasa atau perubahan pada selera adalah perkara biasa berlaku
pada trimester pertama
.

Walau bagaimanapun, anda mungkin mengalaminya
sepanjang tempoh berbadan dua
.

#7. Ketidakselesaan perut

Beberapa gejala gastrousus biasa turut boleh terjadi pada awal kehamilan. Ini termasuklah:

Sembelit

Perut kembung

Perut berangin

Ada sesetengah wanita turut berdepan peningkatan keinginan untuk kencing dan jumlah urin.

#8. Ke
letihan

Merupakan antara gejala paling kerap dialami wanita pada tempoh awal kehamilan.

Umumnya, situasi ini terjadi disebabkan oleh
perubahan hormon
 progesteron.

Bila boleh buat
pregnancy test
 #9. Perasaan & emosi sering berubah

Emosi yang tidak seimbang pada awal kehamilan selalunya didasari oleh
perubahan hormon
.

Selalunya
mood swing akan terjadi pada trimester pertama
, dan keadaan emosi bak
roller coaster
 akan reda setelah beberapa ketika.

Pregnancy test
& berjumpa doktor

Setelah mengetahui bila boleh buat
pregnancy test
 dan mendapat hasil yang positif, pastikan anda melakukan pemeriksaan doktor selepas itu.

Ini membolehkan doktor mengesahkan keputusan
pregnancy test
 dengan melakukan ujian darah atau pemeriksaan ultarabunyi awal.

Bagi wanita hamil, adalah penting untuk memulakan
rawatan pranatal
 dan perbincangan lain berkaitan kehamilan.

Untuk mereka yang tidak mengalami kedatangan haid tetapi tidak hamil, anda juga perlu berjumpa doktor bagi mendapatkan diagnosis keadaan kesihatan anda.


Ada 7 Cara Suami Boleh Tambah Air Mani, Ini PENENTU Tahap Kesuburan Lelaki

Tidak dinafikan, makhluk yang bernama
lelaki sangat mementingkan dan berbangga dengan saiz zakar mereka
. Namun, benarkah anda thau cara menambah air mani dengan betul?

Ini kerana terdapat satu lagi aspek yang wajar diberikan perhatian khusus oleh kaum Adam yakni kualiti dan kuantiti air mani.

Ketahuilah bahawa ia juga penting buat kehidupan di kamar tidur anda dan pasangan. Jom kita ikuti artikel ini untuk tahu cara menambah air mani anda!

Untuk mendapatkan lebih banyak info tentang Kesihatan Lelaki, sila dapatkannya
di sini.

Kepentingan kualiti & kuantiti air mani

Sudah terang lagi bersuluh, kepentingan kualiti dan kuantiti air mani adalah untuk memastikan kesuburan lelaki berada pada tahap yang baik.

Sekiranya tidak, akan berlaku pelbagai masalah berkaitan ketidaksuburan akibat kondisi sperma khususnya:

Oligozoospermia
– Bilangan sperma rendah

Asthenozoospermia
– Masalah mobiliti sperma

Teratozoospermia
– Masalah morfologi sperma

Oligoasthenoteratozoospermia
– Gabungan masalah bilangan, mobiliti & morfologi sperma

Azoospermia
–
 Air mani tidak langsung mengandungi sperma

Salah satu atau gabungan kesemua
masalah sperma ini sudah pasti akan membuatkan anda tidak subur
. Tiada lelaki yang mahu mengalaminya bukan?

Kekeliruan yang perlu lelaki fahami

Disebabkan masalah-masalah sperma yang kami nyatakan di atas tadi, ramai lelaki akan cuba pelbagai cara untuk menambah air mani.

Sebelum itu, terdapat satu kekeliruan yang kita semua perlu dalami dan fahami terlebih dahulu.

Ramai dalam kalangan kaum Adam percaya bahawa menambahkan air mani akan meningkatkan kesuburan.

Ia adalah kurang tepat kerana
sperma hanya terdiri antara 1% sehingga 10% daripada air mani sahaja
.

Ya, mungkin benar ia mampu meningkatkan sedikit sahaja kuantiti sperma, namun anda tidak boleh bergantung kepada kaedah ini semata-mata.

Persoalannya, wujudkah sebarang cara menambah air mani? Ya, mungkin ada.

Apa kandungan air mani yang normal?

Sebelum itu, tahukah kalian jumlah ejakulasi yang normal?

Menurut kajian yang dijalankan oleh Pertubuhan Kesihatan Dunia (WHO), jumlah ejakulasi air mani yang normal adalah di antara 0.8 ml ke 7.6 ml.

Untuk ukuran yang paling ideal, 3 ml dan 5 ml adalah dianggap sebagai jumlah ejakulasi yang normal.

Amaun ini pula dilihat akan semakin berkurang seiring dengan perjalanan usia masing-masing.

Selepas lelaki mencapai umur 55 tahun, air mani anda akan berada pada tahap paling sedikit.

Makan bawang untuk tambah air mani?

Ada satu kepercayaan yang sering bermain dan berlegar dalam fikiran masyarakat kita yakni makan bawang boleh tambah air mani. Benarkah?

Menurut kajian yang dijalankan terhadap seekor ayam baka Koekoek di Afrika Selatan, pemberian
bawang putih dan bawang merah
 mampu membantu sistem reproduktif mereka.

Ini termasuklah meningkatkan kualiti dan kuantiti sperma sekali gus menaikkan tahap kesuburan mereka.

Pun begitu, masih tidak wujud kajian kukuh yang mengatakan ia adalah cara yang berkesan buat manusia.

Sekiranya ada lelaki yang beranggapan bahawa makan bawang boleh menambahkan air mani mereka, itu mungkin cuma hanya kesan plasebo semata-mata.

Apa cara menambah air mani yang betul?

Bukan sahaja bawang, pengambilan apa-apa jenis makanan yang dikatakan boleh menambahkan air mani wajar dirujuk kepada doktor terlebih dahulu.

Berikut adalah cara menambah air mani yang betul:

#1. Elak bersetubuh dengan kerap

Lebih banyak ejakulasi, semakin kurang air mani.
Oleh itu, cuba elak bersetubuh dengan terlalu kerap
.

#2. Jangan menghisap rokok & minum alkohol

Kedua-dua tabiat buruk ini boleh mengurangkan tahap hormon testosteron yang penting untuk testis berfungsi.

#3. Pengambilan makanan sihat dan seimbang

Sila amalkan makanan berkhasiat yang mengandungi kurang lemak dan tinggi protein. Selain itu, kurangkan makanan bergoreng dan berempah untuk air mani yang lebih banyak dan sihat.

#4. Penggunaan pakaian dalam yang sesuai

Jika boleh, elakkan daripada memakai seluar dalam yang terlalu ketat kerana haba yang panas boleh menjejaskan penghasilan air mani di dalam testis.
Boxer adalah alternatif terbaik
.

#5. Stabilkan berat badan

Berat badan yang berlebihan
 mungkin akan mengurangkan air mani akibat daripada lemak yang mengganggu kestabilan hormon testosteron.

#6. Uruskan stres anda

Faktor mental juga memainkan peranan yang penting.
Senaman seperti yoga
 adalah antara cara mengendalikan tekanan perasaan yang bagus.

#7. Ubatan & suplemen

Akhir sekali, sila berjumpa dengan doktor untuk konsultasi. Dapatkan pandangan mereka untuk mengambil ubatan atau suplemen sebagai cara menambah air mani yang betul.


Sakit Kepala Adalah Salah Satu Kesan Tekanan Darah Tinggi? Ini Penjelasan Yang Tepat!

Orang mula menyangkakan bahawa sakit kepala merupakan tanda tekanan darah tinggi bermula sejak seabad yang lalu.
Namun, pengkaji hari ini belum lagi menjumpai perkaitan antara sakit kepala yang muncul dengan tekanan darah tinggi.

Sebaliknya, banyak doktor masa kini berterusan mempercayai bahawa tekanan darah pesakit adalah tinggi kerana mereka mengalami sakit kepala.

Jom sama-sama kita ikuti artikel ini dengan lebih lanjut untuk lihat
 kaitan efek darah tinggi dengan sakit kepala
!

Adakah benar sakit kepala adalah efek darah tinggi?

Pakar otak, Deborah Friedman menyenaraikan beberapa alasan bagi pandangan ini:

Hipertensi mungkin fenomena yang berkaitan kesakitan akut
.

Sakit kepala mungkin kesan sampingan beberapa ubatan anti hipertensi

Di samping, pil merawat tekanan darah tinggi dapat mengelak serangan sakit kepala, justeru mengurangkan risiko sakit kepala bagi pesakit dirawat.

Pengkaji dari Norway mendapati bahawa mereka yang mengalami hipertensi mungkin lebih kurang berhadapan dengan sakit kepala.

Kumpulan ini telah melihat pada orang dewasa seramai lebih dari 22,000 yang tidak mengalami sakit kepala, diukur pada jarak masa 11 tahun.

Mereka yang mempunyai bacaan tekanan sistolik darah di atas 150 sebenarnya ada 30 peratus risiko yang lebih rendah untuk
mengalami sakit kepala bukan migrain
.

Jumlah sistolik adalah jumlah maksimum bacaan tekanan darah.

Pengkaji mula datang kepada konklusi hipalgesia – satu istilah yang merujuk kepada pengurangan sensitiviti pada kesakitan – sebagai kemungkinan bagi penjelasan masalah ini.

Sakit kepala boleh juga menjadi salah satu simptom sekiranya anda mempunyai hipertensi teruk atau ‘barah’ hipertensi. Lebih menakutkan, i
a boleh datang secara tiba-tiba!

Barah hipertensi boleh terjadi pada orang dewasa muda, terutamanya lelaki Afrika-Amerika. Ia juga boleh terjadi kepada pesakit mengalami masalah buah pinggang dan toksemia dari kehamilan.

Apakah simptom yang perlu saya pantau?

Petanda berlakunya sakit kepala kesan barah hipertensi termasuklah pandangan yang kabur dan perubahan status mental. Anda mungkin juga mengalami loya, lemah-lemah badan, sesak nafas, sakit dada, atau sawan.

Barah hipertensi adalah keadaan kecemasan medikal. Anda perlu dibawa ke hospital, di mana anda akan menerima ubatan secara intravenus bagi memastikan vital anda dalam kawalan.

Apa yang perlu saya ketahui?

Kajian terkini menunjukkan sakit kepala tekanan biasa mempunyai kaitan yang amat kecil atau tidak berkaitan dengan hipertensi. Malah, anda mungkin tidak berkemungkinan untuk mengalami tekanan darah tinggi.

Bagi migrain dan darah tinggi, keduanya adalah masalah yang selalu terjadi, yang akan terjadi pada 10 ke 22 peratus populasi dewasa. Secara kasarnya 3% dari populasi dijangka untuk mengalami keduanya.

Sakit kepala bukanlah petanda yang boleh disandarkan, melainkan dalam kes barah hipertensi. Langkah terbaik bagi anda ialah
melakukan ujian tekanan darah secara kerap
.


Rimas Pakai Cermin Mata, Inginkan Penglihatan Yang Jelas? Cuba Pembedahan LASIK

Prosedur LASIK, menjadi pilihan golongan bermata 4 yang mengidamkan ‘kebebasan’ dan penglihatan lebih jelas! Ikuti artikel ini untuk memahami perincian berserta kos pembedahan LASIK mata.

Pastinya, semua orang ingin miliki penglihatan yang jelas tanpa perlu bergantung dengan kaca mata mahupun kanta lekap.

Tapi, perasaan untuk menjalani pembedahan mata secara sedar dengan mata yang terbuka luas, boleh jadi menakutkan!

Sama seperti pembedahan yang lain,
keputusan untuk melakukan LASIK
 hendaklah dibuat dengan bijak di samping perancangan yang teliti.

Untuk mendapatkan lebih banyak info tentang Kesihatan Mata, sila dapatkannya
di sini.

Kos pembedahan mata LASIK

LASIK adalah singkatan kepada
Laser in Situ Keratomileusis
, membawa makna penggunaan laser di bawah lapisan nipis kornea (
flap)
 untuk membentuk semula kornea (
keratomileusis
).

Prosedur ini memanfaatkan penggunaan laser yang sangat khusus (
excimer laser
), yang dicipta untuk merawat  ralat refraktif seperti:

Rabun jauh

Rabun dekat

Astigmatisme (rabun silau)

Tambah lagi,
LASIK juga berfungsi dengan mengubah bentuk kornea
, yang merupakan penutup depan mata yang bersifat lutsinar.

Walaupun
laser excimer
 telah digunakan selama bertahun-tahun sebelumnya,
rawatan LASIK
 umumnya perlu dikreditkan pada Ioannis Pallikaris dari Yunani, sekitar tahun 1991.

LASIK
eye surgery
 ini sangat popular
dalam kalangan mereka yang mempunyai masalah rabun
.

Pun begitu, dek kerana kos pembedahan LASIK mata yang agak mahal, ia menjadi penyebab utama sesetengah golongan tidak dapat menggunakan prosedur ini.

Kos pembedahan LASIK mata turut berbeza-beza bergantung kepada beberapa faktor, seperti masalah penglihatan yang dialami serta usia.

Namun, usah terlalu khuatir ya! Kebanyakan syarikat menawarkan pilihan pelan ansuran dan kaedah pembayaran yang mudah.

Kos pembedahan LASIK mata: bagaimana ia berfungsi?

Semasa prosedur LASIK
, pakar bedah mata yang terlatih terlebih dahulu akan
membentuk satu lapisan nipis flap dengan alat microkeratome
 (suatu alat pembedahan mikro yang amat jitu).

Selepas
flap
 dibentuk , ia diketepikan, dan permukaan kelengkungan kornea diubah dengan sinaran
excimer laser.

Laser ini bakal membentuk semula permukaan tisu tanpa memberi kesan kerosakan haba atau parut kepada tisu-tisu di sekeliling.

Kemudian,
flap
 kornea yang masih terlekat akan dikembalikan ke kedudukan asal tanpa memerlukan sebarang jahitan.

Ambil tahu risiko pembedahan LASIK!

Sebelum memutuskan untuk menjalani prosedur ini, adalah wajar untuk kalian mengenal pasti risiko-risiko yang boleh berlaku terlebih dahulu!

Antara risiko pembedahan LASIK, merangkumi:

Mata kering:

Pembedahan LASIK
 berupaya
menyebabkan pengurangan dalam penghasilan air mata buat seketika.
 Selama 6 bulan pertama atau lebih pasca pembedahan, mata anda mungkin akan terasa sangat kering. Doktor mata mungkin mengesyorkan penggunaan ubat titis mata sebagai solusi.

Masalah silau/ penglihatan berganda:
 Pasca pembedahan, anda mungkin bakal alami kesukaran untuk melihat dengan jelas pada waktu malam. Ia biasanya berlangsung dari beberapa hari hingga beberapa minggu.

Undercorrections
:
 Sekiranya terlalu sikit tisu mata yang dikeluarkan oleh laser, anda tidak akan mendapat hasil penglihatan yang lebih jelas seperti diharapkan.

Pembetulan berlebihan
: Ada juga kemungkinan laser mengeluarkan terlalu banyak tisu daripada mata anda. Pembetulan yang berlebihan pula mungkin lebih sukar untuk dibetulkan berbanding
undercorrections
.

Astigmatisme:
 Rabun silau boleh disebabkan oleh penyingkiran tisu yang tidak rata.
Anda mungkin memerlukan pembedahan tambahan, cermin mata atau kanta lekap.

Masalah
flap
:
 Percubaan untuk menyingkirkan
flap
 dari depan mata semasa pembedahan boleh menyebabkan komplikasi, termasuk jangkitan dan air mata yang berlebihan. Lapisan tisu kornea juga berisiko tumbuh secara tidak normal di bawah
flap
semasa proses penyembuhan.

Regresi:
 Regresi terjadi apabila penglihatan anda secara perlahan-lahan berubah kembali ke preskripsi asal.

Kehilangan atau perubahan penglihatan: Jarang sekali, komplikasi pembedahan ini menyebabkan kehilangan penglihatan.

Untuk makluman tambahan,
pembedahan LASIK juga biasanya tidak digalakkan
 sekiranya kalian sudah pun:

Menghidap penyakit mata atau sejarah keluarga yang menyebabkan kornea menipis dan menggelembung

Mempunyai penglihatan secara keseluruhan yang cukup baik

Mengalami rabun jauh yang kronik

Mempunyai anak mata yang sangat besar atau kornea nipis

Alami perubahan mata dan berkaitan dengan usia yang menyebabkan penglihatan menjadi kurang jelas

Bagaimana anda melakukan persediaan?

Setelah puas mempertimbangkan risiko dan sebagainya, jika anda memutuskan untuk melakukan LASIK, pastikan untuk melakukan persediaan-persediaan berikut okey!

Langkah-langkah yang boleh anda lakukan untuk mempersiapkan diri termasuk:

Tidak memakai solekan mata:

Elak daripada memakai sebarang solekan
 mata, krim, minyak wangi atau losen sehari sebelum dan pada hari pembedahan anda. Doktor juga mungkin mengarahkan anda membersihkan bulu mata dengan lebih kerap pada hari-hari menjelang pembedahan, untuk menyingkirkan kekotoran dan mengurangkan risiko jangkitan.

Pembedahan yang mungkin membebankan anda:

Pembedahan LASIK
 biasanya dianggap sebagai pembedahan elektif, jadi kebanyakan syarikat insurans tidak akan menanggung kos pembedahan tersebut. Bersedialah untuk membayar perbelanjaan menggunakan duit poket anda sendiri.

Merancang perjalanan pulang:
 Anda memerlukan bantuan seseorang untuk membawa kalian pergi dan balik dari klinik pembedahan. Usai pembedahan, anda mungkin terasa seperti ‘di awang-awangan’ akibat kesan ubat yang diberikan sebelum prosedur, dan penglihatan anda juga mungkin masih kabur.

Kini anda telah tahu kos pembedahan LASIK mata. Walaupun kos pembedahan LASIK mata agak mahal, namun ia agak berbaloi.  Oleh itu, anda boleh mula pertimbangkan kos pembedahan LASIK mata ini untuk merawat masalah rabun anda.


Definisi

Apa itu Sindrom Kesakitan Serantau yang Kompleks?

Sindrom kesakitan serantau yang kompleks merupakan sakit kronik yang jarang berlaku yang biasanya terjadi pada lengan atau kaki. Sindrom kesakitan serantau yang kompleks biasanya terjadi selepas kecederaan, pembedahan, strok atau serangan jantung, tetapi kesakitan itu selari dengan keterukan pada kecederaan awal.

Sindrom kesakitan serantau yang kompleks tidak dapat difahami dengan jelas. Rawatan untuk sindrom kesakitan serantau yang kompleks adalah paling berkesan jika dimulakan dengan lebih awal. Dalam kes sedemikian, penambahbaikan dan juga penyembuhan boleh dicapai.

Apakah kebarangkalian Sindrom Kesakitan Serantau yang Kompleks?

Sindrom kesakitan serantau yang kompleks sangat biasa terjadi. Ia biasanya berlaku lebih banyak terhadap wanita berbanding lelaki. Ia boleh menjejaskan pesakit pada setiap peringat usia. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat dengan lanjut.

Simptom-simptom

Apakah simptom-simptom Sindrom Kesakitan Serantau yang Kompleks?

Tanda-tanda serta simptomnya termasuk:

Kesakitan yang membakar atau berdenyut secara berterusan, biasanya di lengan, kaki, tangan atau tapak kaki anda

Sensitif terhadap sentuhan atau suhu sejuk

Bengkak pada kawasan yang sakit

Perubahan pada suhu kulit – kadang-kadang kulit anda berpeluh; pada masa lain ia mungkin sejuk

Perubahan dalam warna kulit,dari berwarna putih dan berbintik hingga kemerahan atau kebiruan

Perubahan tekstur kulit, yang mungkin menjadi lembut, nipis atau berkilat di kawasan yang terjejas

Perubahan ketumbuhan pada rambut dan kuku

Kekerasan sendi, bengkak atau sakit

Kekejangan otot, bengkak dan mengecil

Keupayaan untuk bergerak berkurang di kawasan yang terjejas

Gejala mungkin berubah mengikut masa dan berbeza pada setiap individu. Kebiasaannya akan berasa sakit, bengkak, kemerahan, perubahan ketara pada suhu dan hipersensitiviti (terutamanya terhadap suhu sejuk dan sentuhan) berlaku terlebih dahulu.

Lama kelamaan, anggota yang terjejas akan menjadi sejuk dan pucat serta mengalami perubahan pada kulit dan kuku serta kekejangan otot dan otot yang ketat. Apabila perubahan ini berlaku, kebiasaannya keadaan ini tidak dapat dipulihkan.

Sindrom kesakitan serantau yang kompleks kadang-kadang boleh merebak dari satu kawasan ke kawasan yang lain di badan anda, seperti anggota yang bertentangan. Kesakitan boleh menjadi lebih teruk disebabkan oleh tekanan emosi.

Pada sesetengah individu, tanda-tanda dan gejala sindrom kesakitan serantau yang kompleks akan hilang dengan sendirinya. Namun, terdapat juga situasi yang mana tanda-tanda dan gejala boleh berterusan selama berbulan hingga bertahun. Rawatan yang paling berkesan jika dimulakan pada peringkat awal penyakit.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Sindrom Kesakitan Serantau yang Kompleks?

Sindrom kesakitan serantau yang kompleks
 berlaku dalam dua jenis, dengan tanda dan gejala yang sama, tetapi sebab yang berbeza:

Jenis 1
. Juga dikenali sebagai sindrom reflex sympathetic dystrophy, jenis ini berlaku selepas penyakit atau kecederaan yang tidak merosakkan secara langsung terhadap saraf pada anggota yang terlibat. Kira-kira 90 peratus individu yang mempunyai sindrom kesakitan serantau yang kompleks mengalami jenis 1

Jenis 2
. Sebaik sahaja disebut sebagai kausalgia, jenis ini berdasarkan kecederaan saraf yang berbeza

Banyak kes sindrom kesakitan serantau yang kompleks berlaku selepas trauma yang kuat ke lengan atau kaki, seperti kecederaan yang menghancurkan, retak atau amputasi. Trauma major atau minor yang lain – seperti pembedahan, serangan jantung, jangkitan dan juga pergelangan kaki yang terseliuh – juga boleh menyebabkan sindrom kesakitan serantau yang kompleks. Tekanan emosi juga boleh menjadi faktor pendorong berlakunya penyakit ini.

Ia tidak dapat difahami dengan baik mengapa kecederaan ini menyebabkan sindrom kesakitan serantau yang kompleks, tetapi mungkin disebabkan oleh interaksi yang tidak berfungsi antara sistem saraf pusat dan periferal anda serta tindak balas keradangan yang abnormal.

Faktor-faktor risiko

Apakah yang meningkatkan risiko saya kepada Sindrom Kesakitan Serantau yang Kompleks?

Terdapat banyak faktor risikonya seperti:

Tidak bergerak dalam satu tempoh yang lama

Merokok

Penyalahgunaan bahan

Faktor genetik

Faktor psikologi, seperti stres (tekanan)

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Kesakitan Serantau yang Kompleks didiagnosis?

Diagnosis sindrom kesakitan serantau yang kompleks adalah berdasarkan ujian fizikal serta sejarah perubatan anda. Tiada ujian tunggal yang boleh menentukan sindrom kesakitan serantau yang kompleks secara pasti, tetapi prosedur berikut mungkin dapat memberikan petunjuk yang penting:

Imbasan tulang. Prosedur ini boleh membantu mengesan perubahan pada tulang. Bahan radioaktif yang disuntik ke dalam vena anda membolehkan tulang anda dapat dilihat dengan menggunakan kamera khas

Ujian sistem saraf simpatik. Ujian ini mencari gangguan dalam sistem saraf simpatik anda. Sebagai contoh, termografi mengukur suhu kulit dan aliran darah anggota badan yang terjejas dan yang tidak terjejas

Ujian lain boleh mengukur jumlah peluh pada kedua-dua anggota badan tangan dan kaki anda. Keputusan yang berbeza dapat menunjukkan berlakunya sindrom kesakitan serantau yang kompleks.

Sinaran-X. Kehilangan mineral dari tulang anda boleh muncul pada sinaran X dalam peringkat lewat penyakit ini

Pengimejan resonans magnetik (MRI). Imej yang ditangkap oleh peranti MRI mungkin menunjukkan beberapa perubahan tisu

Bagaimana pesakit Sindrom Kesakitan Serantau yang Kompleks dirawat?

Penambahbaikan malah keredaan sindrom kesakitan serantau yang kompleks boleh berjaya jika rawatan dimulakan dalam beberapa bulan selepas gejala pertama. Sering kali, kombinasi pelbagai terapi adalah diperlukan. Doktor anda akan menyesuaikan rawatan anda berdasarkan kes anda secara khusus. Pilihan rawatan termasuk:

Ubat-ubatan

Doktor menggunakan pelbagai ubat untuk merawat gejala sindrom kesakitan serantau yang kompleks.

Pelega kesakitan. Pelega kesakitan over-the-counter (OTC) – seperti aspirin, ibuprofen (Advil, Motrin IB, dan lain-lain) dan naproxen (Aleve) – boleh melegakan kesakitan dan keradangan. Doktor anda akan memberikan pelega kesakitan yang lebih kuat sekiranya ubat OTC tidak membantu. Ubat opioid mungkin menjadi pilihan. Diambil dalam dos yang sesuai, ubat tersebut boleh memberikan kawalan kesakitan yang boleh diterima

Antidepresi dan antikonvulsan. Kadang-kadang antidepresi, seperti amitriptyline, dan antikonvulsan, seperti gabapentin (Gralise, Neurontin), digunakan untuk merawat kesakitan yang berpunca dari saraf yang rosak (sakit neuropatik)

Ubat steroid, seperti prednisone, dapat mengurangkan keradangan serta meningkatkan pergerakan pada anggota yang terjejas

Ubat-ubatan untuk kehilangan tulang. Doktor anda boleh mencadangkan ubat-ubatan untuk mencegah atau menghentikan kehilangan tulang, seperti alendronate (Fosamax) dan calcitonin (Miacalcin)

Ubat penyekatan saraf simpatik. Suntikan anestetik untuk menghalang serat kesakitan di dalam saraf yang terjejas boleh melegakan kesakitan pada sesetengah orang

Ketamine intravena. Kajian menunjukkan bahawa dos rendah ketamine intravena, anestetik yang kuat, boleh mengurangkan kesakitan. Walau bagaimanapun, walaupun  kesakitan dapat dikurangkan, namun tiada peningkatan fungsi ditunjukkan

Terapi

Terapi haba dan sejuk. Meletakkan bahan yang sejuk boleh melegakan bengkak dan berpeluh. Sekiranya kawasan yang terjejas reda, meletakkan bahan yang hangat boleh memberikan kelegaan kesakitan

Analgesik topikal. Pelbagai rawatan topikal disediakan  boleh mengurangkan hipersensitiviti, seperti krim capsaicin (Capsin, Capsagel, Zostrix) atau pelekat lidocaine (Lidoderm, dan lain-lain)

Terapi fizikal. Berhati-hati serta senaman yang dipandu terhadap anggota yang terjejas boleh membantu mengurangkan kesakitan serta meningkatkan kadar gerakan dan kekuatan. Lebih awal penyakit ini didiagnosis, lebih berkesan senaman ini

Rangsangan saraf elektrik transcutaneous (TENS). Kesakitan kronik kadang-kadang mudah dikurangkan dengan menggunakan impuls elektrik kepada ujung saraf

Dalam sesetengah kes, pelajaran teknik biofeedback boleh membantu. Dalam biofeedback, anda belajar untuk menjadi lebih sedar tentang badan anda supaya anda boleh merehatkan badan anda dan melegakan kesakitan

Rangsangan tali tulang belakang. Doktor anda memasukkan elektrod kecil di sepanjang saraf tunjang anda. Arus elektrik kecil yang dihantar ke saraf tunjang memberikan kelegaan kesakitan

Berlakunya sindrom secara berulang kali boleh berlaku, kadang-kadang disebabkan oleh risiko pendedahan seperti pendedahan kepada sejuk atau tekanan emosi yang serius. Kejadian yang berulang boleh dirawat dengan dos kecil antidepresi atau ubat lain.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Kesakitan Serantau yang Kompleks?

Gaya hidup dan kaedah pengubatan sampingan berikut mungkin membantu anda mengatasi
sindrom kesakitan serantau yang kompleks
:

Mengekalkan aktiviti harian yang normal sebaik mungkin

Tentukan gaya hidup anda dan pastikan anda mendapat rehat yang diperlukan

Kekal berhubung dengan rakan dan keluarga

Meneruskan hobi yang anda nikmati dan mampu dilakukan

Langkah-langkah berikut boleh membantu anda mengurangkan risiko
sindrom kesakitan serantau yang kompleks:

Mengambil vitamin C selepas patah pergelangan tangan. Kajian telah menunjukkan bahawa orang yang mengambil dos minima 500 miligram (mg) vitamin C selepas patah pergelangan tangan mempunyai risiko yang lebih rendah untuk menghadapi kes sindrom kesakitan serantau yang kompleks  berbanding mereka yang tidak mengambil vitamin C

Pergerakan awal selepas strok. Beberapa penyelidikan menunjukkan bahawa individu yang bergerak dari katil dan berjalan dengan segera selepas strok (pengerahan awal) menurunkan risiko sindrom kesakitan serantau yang kompleks

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


11 Cara Halau Semut Semula Jadi, Guna Kapur Tulis Pun Boleh, Cubalah!

Sudah puas menggunakan
spray
 tetapi masih banyak semut di dalam rumah? Jangan bimbang, Hello Doktor akan kongsikan 11 cara halau semut secara semula jadi yang boleh anda cuba. Pasti berkesan!

Untuk mendapatkan lebih banyak info tentang Habit Sihat, sila dapatkannya
 di sini.

11 cara halau semut secara semula jadi

Terdapat banyak cara untuk menghapuskan semut dan koloni mereka di dalam rumah. Dalam sesetengah kes, beberapa penyelesaian semula jadi tanpa penggunaan bahan kimia atau toksin mungkin berkesan untuk membantu.

Berikut beberapa petua boleh anda cuba:

1. Serbuk lada hitam atau lada merah

Lada hitam
 atau lada merah (
cayenne
) adalah penghalang semut semula jadi kerana baunya yang menjengkelkan.

Apa yang perlu anda lakukan adalah untuk menaburkan serbuk lada ini pada tempat keluar masuk semut.

2. Daun pudina, cara halau semut dalam rumah

Daun pudina adalah penghalau serangga semula jadi yang berkesan.

Cara yang boleh anda cuba adalah:

Campurkan 10 hingga 20 titis
 minyak pati (
essential oil
)
 pudina dengan 2 cawan air dalam botol semburan plastik bersih.

Semburkan campuran pada tingkap dan bahagian dinding laluan semut.

Biarkan semburan mengering dan ulangi mengikut keperluan.

Seperti kebanyakan minyak pati, jauhkan minyak pati pudina daripada
haiwan peliharaan
 khususnya kucing.

3. Cuka

Cuka adalah petua murah dan berkesan untuk menghalau semut. Ia juga merupakan agen pembersih semula jadi. Semut boleh menghidu bau cuka selepas ia kering dan amat membencinya.

Campurkan cuka dan air dengan nisbah 1:1 untuk membersihkan permukaan keras, termasuk lantai, atas meja dan di mana sahaja laluan semut.

4. Serbuk kopi

Serbuk kopi juga amat berkesan dalam menghalau semut.

Anda boleh percikkan
air kopi
 pada permukaan kertas dan biarkan di kawasan semut berkumpul seperti mangkuk makanan haiwan peliharaan.

Cara lain yang boleh dilakukan dengan menaburkan serb
uk ko
pi pada tempat laluan semut.

Baca juga:

5. Lemon

Anda boleh menyembur atau mengelap
jus lemon
 untuk mengurangkan daya tarikan semut dengan membuang jejak feromon dan menutup bau makanan.

Jika anda ingin menghalau semut di dapur atau

bilik air,
 tukar kepada pembersih wangian lemon atau sitrus.

6. Kulit buah sitrus, antara cara halau semut dalam rumah

Selain daripada jusnya, anda juga boleh menggunakan kulit lemon, atau sebarang buah-buahan sitrus lain.

Caranya adalah dengan meletakkan kupasan kulit sitrus pada laluan aktif semut atau di dalam
kabinet di dapur
.

7. Kayu manis

Bahan semula jadi ini juga amat bagus dalam menghalau semut. Terdapat beberapa cara yang boleh anda cuba, seperti:

Menabur serbuk kayu manis pada laluan semut atau sekitar sarangnya

Campurkan beberapa titis minyak pati
kayu manis
 dengan air dan semburkan pada laluan semut, sekeliling pintu, tingkap dan retakan dinding

Titiskan minyak pati kayu manis pada bebola kapas dan kemudian lekatkan ia pada kawasan bermasalah

Semut benci akan bau kayu manis. Maka ini merupakan cara terbaik untuk menghalau serangga ini selagi bau itu kekal.

8. Kapur tulis

Lukiskan garisan menggunakan kapur pada laluan semut masuk ke rumah anda. Ia akan bertindak sebagai penghalang buat serangga ini. Pastikan anda melukis semula garisan secara berkala.

Betul ke cara ini berkesan? Sebenarnya tidak dapat dipastikan mengapa petua ini berkesan. Ada yang berpendapat ia adalah kerana semut tidak menyukai kalsium karbonat yang terdapat dalam kapur.

Cara halau semut dalam rumah #9. Bedak bayi

Penggunaan
bedak bayi
 sebagai cara menghalau semut secara semula jadi adalah sama seperti kapur.

Buatkan garisan kecil serbuk untuk membentuk penghalang semut daripada memasuki rumah anda.

10. Cengkih

Taburkan beberapa ulas
bunga cengkih
 pada kawasan anda melihat koloni semut – terutamanya pada bahagian pintu masuk. Penggunaan minyak pati juga dibolehkan.

Cara ini didapati berkesan kerana semut tidak menyukai bau bunga cengkih yang kuat. Ia tidak akan membunuh semut tetapi cukup untuk menghalau serangga kecil ini daripada rumah anda.

 11. Pokok dalam rumah, cara halau semut semula jadi

Sebelum ini penulis pernah berkongsikan mengenai pokok
penghalau nyamuk.
 Tetapi sebenarnya ada juga pokok boleh menghalau semut, seperti:

Selasih

Herba ini telah digunakan untuk kawalan perosak sejak zaman purba, kerana aroma dan minyaknya yang kuat. Sebagai bonus, ia juga dapat menjadikan masakan sedap!

Lavender

Pokok lavender
 adalah pilihan semula jadi yang baik untuk mengelakkan pepijat dan serangga. Bahkan tumbuhan ini juga tampak hebat di atas meja sebagai hiasan, betul tak?

Rosemary, cara halau semut dalam rumah

Apabila
menyebut rosemary
, mungkin anda terbayangkan hidangan yang lazat. Tetapi sebenarnya herba ini juga bagus untuk menghalau serangga dan pepijat dengan harumannya yang kuat.

Lemon balm

Apa yang menjadikan tumbuhan begitu berkesan sebagai penghalau serangga adalah tahap tinggi sebatian dipanggil sitronelal.

Oleh itu, daripada menggunakan penghalau kimia toksik, letakkan sahaja tumbuhan balsem lemon di rumah anda untuk menjauhkan pepijat.

Sage

Bau dan minyak daripada tumbuhan ini yang kuat dapat bertindak untuk menghalau serangga dan pepijat.

Memastikan kebersihan setiap bahagian rumah, khususnya
kawasan dapur
turut dapat membantu menghilangkan kehadiran semut. Semoga petua yang dikongsikan ini, berkesan untuk membantu anda menghalau semut.